title: Hamsterit (televisioelokuva)

text: Virkamies Rurik on voittanut täysosuman rahapelissä ja muuttanut vaimonsa ja kolmen lapsensa kanssa vuodeksi maaseudulle. Perhe on vuokrannut tehtailijan leskeltä entisen kansakoulun. Naapurissa asuvan Hamsteriksi kutsutun miehen avulla Rurik alkaa kerätä valtavia varastoja ruokaa ja vaatteita talven varalle, niin ettei hänen perheensä tarvitse välttämättä poistua lainkaan talostaan talven tultua. Hankinnat tehdään naapuritaloista. Hamsteri tekee tarkat laskelmat varastojen koosta, mutta Rurikin vaimo Tellu suhtautuu varauksellisesti valtavien muonavarastojen kokoamiseen. Varastoja on määrä alkaa purkaa talven tultua, mutta loppusyksy on leuto ja lumen tulo antaa odottaa itseään.


title: Albert Kalonji

text: Albert Kalonji (6. kesäkuuta 1929 – 20. huhtikuuta 2015) oli kongolainen poliitikko, joka johti Etelä-Kasain lyhytikäistä kaivosvaltiota Kongon kriisin aikana 1960–1961. Hän oli etniseltä taustaltaan luba. Kalonji kuului Patrice Lumumban johtaman MNC-puolueen maltilliseen siipeen, mutta hän ajautui Lumumban kanssa riitoihin, koska piti tätä vastuullisena Kongon keskushallinnon tekemiin väkivallantekoihin.


title: Albert Kalonji

text: Kongon vallattua Etelä-Kasain takaisin Kalonji pakeni Francon Espanjaan, mutta palasi ministeriksi Moise Tšomben hallintoon vuosiksi 1964–1965. Joseph-Désiré Mobutun vallankaappauksen jälkeen Kalonji lähti uudelleen maanpakoon.


title: Albert Kalonji

text: Kongolaisen radioasema Radio Okapin mukaan Kalonji kuoli huhtikuussa 2015 Mbuji-Mayin miljoonakaupungissa Itä-Kasain maakunnassa.


title: Kaisa Sali

text: Kaisa Maria Sali (o.s. Lehtonen, s. 14. elokuuta 1981 Helsinki) on suomalainen triathlonisti. Sali voitti kansainvälisen triathlonliiton ITUn pitkänmatkan MM-hopeaa vuonna 2014 ja MM-pronssia vuonna 2015. Euroopan triathlonliiton (ETU) keskimatkojen Euroopan mestaruuden hän voitti vuonna 2015. Vuonna 2017 hän sijoittui kolmanneksi puolimatkan avoimissa Ironman-sarjan Euroopan-mestaruuskilpailuissa. Ensimmäisessä täyden matkan triathlonkilpailussaan lokakuussa 2015 hän alitti yhdeksän tunnin rajan (aika 8.48.40) ensimmäisenä suomalaisnaisena. Havaijin Ironman-kilpailussa hän sijoittui viidenneksi vuonna 2016 ja 2017.


title: Kaisa Sali

text: Triathlonin SM-kilpailuista Salilla on useita Suomen mestaruuksia. Vuoden 2013 puolimaratonin SM-kilpailuissa hän saavutti pronssia. Hänet valittiin vuoden helsinkiläisurheilijaksi Helsinki-päivänä 12. kesäkuuta 2016.


title: HMS Landsort (M71)

text: HMS Landsort (runkonumero M71) oli Ruotsin laivaston Landsort-luokan miinantorjunta-alus.


title: HMS Landsort (M71)

text: Alus tilattiin 25. helmikuutakuuta 1981 Karlskronan laivastontelakalta. Se laskettiin vesille 22. marraskuuta 1982 ja alus valmistui 18. huhtikuuta 1984.


title: Jääpallon Ruotsin 1.divisioonan kausi 1934

text: Jääpallon Ruotsin Division I:n kausi 1934 pelattiin kahdessa lohkossa ja lohkojen voittajat kohtasivat loppuottelussa, jossa ratkesi Ruotsin mestaruus kaudella 1934.


text:
Tukholman Stadion
Sandbäckstjärnet, Karlstad


title: Sohon Torwet

text: Sohon Torwet ry on Turun yliopistossa toimiva opiskelijapuhallinorkesteri.


title: Sohon Torwet

text: Orkesteri perustettiin vuonna 1951 Turun yliopiston Satakuntalais-Hämäläisen Osakunnan torviseitsikoksi. Vuosien varrella se on laajentunut varsinaiseksi puhallinorkesteriksi, joka esiintyy aktiivisesti niin opiskelijayhdistysten kuin yksityisten tilaajienkin erilaisissa tilaisuuksissa. Orkesteri harjoittelee aktiivisesti Yo-talo B:n Osakuntasalissa.


title: Sohon Torwet

text: Sohon Torwien ohjelmisto koostuu enimmäkseen tanssimusiikista eri vuosikymmeniltä, joka kattaa tyylilajeja perinteisistä lavatansseista nykymusiikin hitteihin saakka. Orkesterin vuosi huipentuu kevätkonserttiin, joka sisältää sekä klassista että kevyempää musiikkia.


title: Sohon Torwet

text: Sohon Torwien laulusolistina on esiintynyt muun muassa M. A. Numminen, ja orkesteri on ollut mukana monilla Nummisen levytyksillä.


title: HMS Arholma (M72)

text: HMS Arholma (runkonumero M72) oli Ruotsin laivaston Landsort-luokan miinantorjunta-alus.


title: HMS Arholma (M72)

text: Alus tilattiin 25. helmikuutakuuta 1981 Karlskronan laivastontelakalta. Se laskettiin vesille 10. lokakuuta 1984 ja alus valmistui 23. marraskuuta.


title: HMS Koster (M73)

text: HMS Koster (runkonumero M73) oli Ruotsin laivaston Landsort-luokan miinantorjunta-alus, joka modernisoitiin Koster-luokan alukseksi.


title: HMS Koster (M73)

text: Alus tilattiin 31. tammikuutakuuta 1984 Karlskronan laivastontelakalta. Se laskettiin vesille 16. tammikuuta 1986 ja alus valmistui 30. toukokuuta.


title: HMS Koster (M73)

text: Alus on palveluksessa 2015.


title: HMS Kullen (M74)

text: HMS Kullen (runkonumero M74) oli Ruotsin laivaston Landsort-luokan miinantorjunta-alus, joka modernisoitiin Koster-luokan alukseksi.


title: HMS Kullen (M74)

text: Alus tilattiin 31. tammikuutakuuta 1984 Karlskronan laivastontelakalta. Se laskettiin vesille 15. elokuuta 1986 ja alus valmistui 28. marraskuuta.


title: HMS Kullen (M74)

text: Alus on palveluksessa 2015.


title: HMS Vinga (M75)

text: HMS Vinga (runkonumero M75) oli Ruotsin laivaston Landsort-luokan miinantorjunta-alus, joka modernisoitiin Koster-luokan alukseksi.


title: HMS Vinga (M75)

text: Alus tilattiin 31. tammikuutakuuta 1984 Karlskronan laivastontelakalta. Se laskettiin vesille 14. elokuuta 1987 ja alus valmistui 27. marraskuuta.


title: HMS Vinga (M75)

text: Alus on palveluksessa 2015.


title: HMS Ven (M76)

text: HMS Ven (runkonumero M76) oli Ruotsin laivaston Landsort-luokan miinantorjunta-alus, joka modernisoitiin Koster-luokan alukseksi.


title: HMS Ven (M76)

text: Alus tilattiin 31. tammikuutakuuta 1984 Karlskronan laivastontelakalta. Se laskettiin vesille 18. elokuuta 1988 ja alus valmistui 12. joulukuuta.


title: HMS Ven (M76)

text: Alus on palveluksessa 2015.


title: Radiohattu

text: Radiohattu () oli hellekypärään integroitu kannettava radio, jonka avulla pystyi kuuntelemaan 32 km:n etäisyydellä olevia radioasemia. Radio tuli markkinoille alkuvuodesta 1949 ja sen hinta oli 7,95 dollaria. Onnistuneen mainoskampanjan ansiosta radio tuli myyntiin Yhdysvalloissa maanlaajuisesti.


title: Radiohattu

text: Radion kehitti newyorkilainen Merri-Lei Corporation, joka oli tunnettu erilaisten juhlahattujen ja muiden juhlatarvikkeiden valmistajana. Yrityksen perustaja, Victor Hoeflich oli jo vuonna 1914 keksinyt laitteen, jolla pystyi valmistamaan lei-seppeleitä paperista ja vuoteen 1949 yritys toimitti Hawaijille miljoonia seppeleitä vuosittain. Hoeflich oli innokas keksijä ja hän jatkoi paperisten esineiden valmistuksessa käytettävien koneiden kehittelyä.


title: Radiohattu

text: Paristokäyttöisiä kannettavia radioita oli ollut markkinoilla jo usean vuoden ajan, mutta Hoeflich toivoi pystyvänsä lyömään läpi markkinoilla yhdistämällä radion innovatiiviseen pakkaukseen ja onnistuneeseen mainoskampanjaan. Transistori oli keksitty, mutta se oli vielä kallis lähinnä laboratorioissa käytetty komponentti. Ensimmäinen taskukokoinen transistoriradio oli vielä viiden vuoden päässä tulevaisuudessa, joten radiohattu hyödynsi jo käytössä ollutta tyhjiöputkitekniikkaa. Putket olivatkin merkittävä osa laitteen muotoilua. Myös antenni ja viritysnuppi olivat näkyvillä.


title: HMS Ulvön (M77)

text: HMS Ulvön (runkonumero M77) oli Ruotsin laivaston Landsort-luokan miinantorjunta-alus, joka modernisoitiin Koster-luokan alukseksi.


title: HMS Ulvön (M77)

text: Alus tilattiin lokakuussa 1988 Karlskronan laivastontelakalta. Se laskettiin vesille 29. huhtikuuta 1992 ja alus valmistui 9. lokakuuta.


title: HMS Ulvön (M77)

text: Alus on palveluksessa 2015.


title: Nubialaiset

text: Nubialaiset ovat historiallisen Nubian alueella Etelä-Egyptissä ja Pohjois-Sudanissa Niilin varrella asuva kansa. Alueen arabeista poiketen nubialaiset puhuvat nubialaisia kieliä.


title: Nubialaiset

text: Nubialaisten historiasta ennen 500-lukua tiedetään suhteellisen vähän. Vuosina 1907–1910 tehdyissä arkeologisissa kaivauksissa nubialaisilla todettiin olleen kehittynyt kulttuuri jo Egyptin esidynastisella ajalla ja tuolloinen nubialainen kulttuuri oli yhtenevä tuolloisen egyptiläisen kulttuurin kanssa. Egyptin dynastisen ajan neljännen ja kahdeksannentoista dynastian välisenä aikana Nubian alueelle muutti heimoja etelästä ja lännestä ja tämä kehitys erotti lopulta nubialaisen kulttuurin egyptiläisestä. Rooman valtakunnan hallitseman Egyptin aikana Nubiaan muutti niloottisten kansojen edustajia.


title: Nubialaiset

text: 500-luvun jälkeen nubialaiset kääntyivät kristinuskoon, joka säilyi alueen valtauskontona aina 1300-luvulle saakka, jolloin nubialainen kuningas kääntyi islamin uskoon. Nubian kirkko oli osa koptilaista monofysitistä kirkkoa. Muslimit valloittivat Nubian vuonna 641 ja aluksi nubialaiset maksoivat baqt-nimistä veroa islamin uskoon kääntymisen sijaan. Sittemmin Nubian alue kuului Osmannien valtakuntaan ja vuonna 1848 Muhammad Ali julisti Egyptin ja Sudanin itsenäiseksi. Nubiasta tuli tuolloin välietappi Välimeren ja Afrikan välisessä kulta-, orja- ja norsunluukaupassa. Vuonna 1882 britit miehittivät Egyptin ja he rakennuttivat ensimmäisen Assuanin padon vuonna 1902. Patoa korotettiin vielä vuosina 1912 ja 1933. Kun patoa nostettiin nousevan vedenpinnan tieltä jouduttiin siirtämään useita nubialaisperheitä.


title: Nubialaiset

text: Egypti ja Sudan itsenäistyivät vuosina 1952 ja 1956. Vuonna 1952 Egyptissä päätettiin rakentaa suurempi Assuanin pato, jonka muodostama tekojärvi tulisi peittämään suuren osan Nubiasta. Niinpä nubialaisia siirrettiin jälleen padon tieltä. Padon tieltä siirrettiin lopulta 120 000 nubialaista. Egyptin puolella nubialaiset asutettiin Komombon alueelle ja Sudanissa tuolloin Khashm el-Girbana tunnetulle alueelle, eli nykyiseen Wadi Halfaan. Muutamat nubialaiset kieltäytyivät uudelleenasutuksesta ja muuttivat sen sijaan historiallisten alueidensa lähistön korkeammille alueille.


title: Nubialaiset

text: Maanviljely on nubialaisten elinkeinoista merkittävin. Rahakasvien viljely on yleistynyt nykyajalla. Egyptin puolella nubialaiset viljelevät sokeriruokoa ja Sudanin puolella etenkin puuvillaa. Historiallisesti merkittävä viljelykasvi on ollut taateli, mutta nykyisin sitä ei juurikaan enää viljellä. Historiallisesti maanviljelykseen sopivaa maata on ollut Nubian alueella suhteellisen vähän, minkä takia oli tavallista että miehet matkustivat töihin kaupunkeihin sillä välin, kun naiset hoisivat viljelyksiä. Uskonnoltaan suurin osa nubialaisista on nykyisin sunnalaisia muslimeja. Uskonnon harjoittamiseen liittyy myös joitakin animistisia piirteitä.


title: The Congregation

text: The Congregation on norjalaisen progressiivisen metallin yhtyeen Leprousin neljäs studioalbumi. Se julkaistiin 25. toukokuuta 2015 levymerkillä InsideOut Music. Albumi debytoi Suomen virallisen listan sijalla 39.


title: The Congregation

text: Yhtyeen laulaja Einar Solberg on kommentoinut albumin olevan yhtyeen siihenastisista haastavin toteuttaa.


title: Nivalan VPK

text: Nivalan VPK on perustettu vuonna 1914, ja se kuuluu Jokilaaksojen pelastuslaitoksen alueeseen. Se sijaitsee Kalliontie 55:ssä, ja sen puheejohtajana toimii Mikko Kerkelä.


title: Nivalan VPK

text: Nivalan VPK on erittäin suosittu nuorison keskuudessa, ja se on ollut erityisen tunnustettu kasvattajan roolistaan.


title: HMS Styrsö (M11)

text: HMS Styrsö (runkonumero M11) on Ruotsin laivaston Styrsö-luokan miinantorjunta-alus.


title: HMS Styrsö (M11)

text: Alus tilattiin Karlskronan laivastontelakalta. Se laskettiin vesille 8. maaliskuuta 1996 ja alus valmistui 19. syyskuuta.


title: HMS Styrsö (M11)

text: Alus on palveluksessa 2015.


title: HMS Spårö (M12)

text: HMS Spårö (runkonumero M12) oli Ruotsin laivaston Styrsö-luokan miinantorjunta-alus, joka modernisoitiin Spårö-luokan alukseksi.


title: HMS Spårö (M12)

text: Alus tilattiin Karlskronan laivastontelakalta. Se laskettiin vesille 30. elokuuta 1996 ja alus valmistui 24. helmikuuta 1997.


title: Pomarance

text: Pomarance on kunta Italiassa Toscanan alueella olevassa Pisan maakunnassa. Kunnan nähtävyys on vahvasti linnoitettu Rocca Sillana.


title: Pomarance

text: Pomaranceen kuuluvassa Larderellon kylässä sijaitsevassa paholaisen laaksossa ("Valle del Diavolo") on geotermisiä voimaloita, joilla tuotetaan noin 27 % Toscanan sähköenergian tarpeesta. Ensimmäinen geoterminen voimala perustettiin alueelle vuonna 1913 ja kylässä on myös museo, jossa voi tutustua alan kehitykseen.


title: HMS Skaftö (M13)

text: HMS Skaftö (runkonumero M13) on Ruotsin laivaston Styrsö-luokan miinantorjunta-alus.


title: HMS Skaftö (M13)

text: Alus tilattiin Karlskronan laivastontelakalta. Se laskettiin vesille 20. tammikuuta 1997 ja alus valmistui 13. kesäkuuta.


title: HMS Sturkö (M14)

text: HMS Sturkö (runkonumero M14) oli Ruotsin laivaston Styrsö-luokan miinantorjunta-alus, joka modernisoitiin Spårö-luokan alukseksi.


title: HMS Sturkö (M14)

text: Alus tilattiin Karlskronan laivastontelakalta. Se laskettiin vesille 27. kesäkuuta 1997 ja alus valmistui 19. joulukuuta.


title: Roccastrada

text: Roccastrada on kunta Italiassa Toscanan alueella olevassa Grosseton maakunnassa.


title: Roccastrada

text: Roccastradaan kuuluvassa Ribollan kylässä olevassa hiilikaivoksessa tapahtui 4. toukokuuta 1954 toisen maailmansodan jälkeisen ajan pahin kaivosonnettomuus Italiassa. Turmassa menehtyi 43 kaivostyöntekijää.


title: Kultajäkälät

text: Kultajäkälät ("Caloplaca") on jäkäläsuku. Useilla sen lajeilla on värikäs kotelomalja. Monien lajien sekovarsi on keltainen tai oranssi, ja ne ovat yleisiä kalkkipitoisilla tai rannikon kivillä. Rupimainen tai suomumainen sekovarsi erottaa suvun jäkälät keltajäkälistä ja "Teloschistes"-jäkälistä, joiden itiöt ovat samanlaisia.


title: Hjalmar Pölhö

text: Hjalmar Pölhö (18. huhtikuuta 1888 Mäntyharju – 1. kesäkuuta 1957) oli suomalainen kauppaneuvos ja sahateollisuusmies. Hän omisti useita sahoja ja puutavara-alan yrityksiä erityisesti Mikkelin seudulla.


title: Hjalmar Pölhö

text: Pölhö oli lähtöisin pienviljelijäperheestä ja hänen koulutuksensa rajoittui kansakouluun. Hän työskenteli nuoruudessaan ensin kauppa-apulaisena ja 19-vuotiaasta alkaen Tuukkalan Höyrysahan kirjanpitäjänä Hirvensalmella. Tuukkalan sahan mentyä vararikkoon Pölhö ryhtyi vuonna 1912 itsenäiseksi yrittäjäksi ja perusti Etelä-Suomen Puutavara Oy:n. Seuraavina vuosina hän hankki omistukseensa lukuisia puutavarayrityksiä. Hän oli perustajana, toimitusjohtajana tai johtokunnan jäsenenä yhteensä 18 yhtiössä. Vuonna 1914 Pölhö perusti Hausjärvelle Mommilanjärven rantaan Saidanlahden sahan yhdessä maanviljelijä S. Kydön sekä helsinkiläisen kauppiaan Hj. Pörhölän kanssa. Tämä saha toimi aina vuoteen 1983 saakka. Hän perusti sitten vuonna 1918 Riihimäelle puutavarakauppaa harjoittavan "H. Pölhö & K:nit" yrityksen joka hankki halkoja, piiruja ym. puutavaraa Haukivuorella asuneen Pölhön nuoremman veljen Kalle Heikki Pölhön kautta. Vuonna 1920 Pölhön veljekset perustivat yhdessä pankinjohtaja Max Wennäkosken ja isännöitsijä Viljo Tawastin kanssa "Haukivuoren Puutavara Oy:n" joka osti Haukivuoren rautatieaseman lähellä Kyyveden rannalla sijainneen Hietalan sahan amiraali Hjalmar von Bonsdorffilta. Sahaa laajennettiin sitten niin että 1920-luvun lopulla se tuotti 5 000 standarttia sahatavaraa vuodessa.


title: Hjalmar Pölhö

text: Pölhön veljekset ostivat 1930 Mikkelin maalaiskunnan Otavassa sijainneen "Puula Oy:n" sahan joka oli tehnyt konkurssin. Saha jatkoi toimintaansa "Otavan Saha Oy:n" nimellä niin että Haukivuoren Puutavara Oy oli uuden yhtiön suurin osakas. Otavan saha oli Pölhön omistamista sahoista merkittävin ja pitkäikäisin, ja sen koko osakekanta siirtyi Pölhön veljesten omistukseen 1940-luvun alkuun mennessä. Talvisodan aikana tammikuussa 1940 ylipäällikkö C. G. E. Mannerheim majoitettiin joksikin aikaa Pölhön tehtaanjohtajan asuntoon Otavaan, kun päämajakaupunki Mikkeliä ei pommitusten vuoksi pidetty tarpeeksi turvallisena. Vuonna 1933 Pölhön veljekset ostivat vielä Mikkelin maalaiskunnan Läsäkoskella toimineen vuonna 1840 perustetun "Oy Läsäkoski Ab:n" sahan, joka oli erikoistunut tuottamaan kehruukoneiden puolien valmistukseen käytettyjä koivukeppejä. Oy Läsäkoski Ab:lla oli myös Ruotsin vallan ajalta periytynyt yksinoikeus lohen ja siian kalastamiseen Läsäkoskesta. Läsäkosken sahan koko tuotanto meni Englantiin ja kun kauppayhteydet sinne katkesivat toisen maailmansodan puhjettua jouduttiin myös Läsäkosken saha lopettamaan vuonna 1939. Haukivuoren Puutavara Oy:llä oli lisäksi Hausjärvellä tiilien valmistusta harjoittanut "Salpausselän Tiilitehdas Oy" -niminen tytäryhtiö. Muita tytäryhtiöitä olivat "Kotkan Puutavara Oy", "Vallilan Puutavara Oy" ja "Rautjärven Saha Oy".


title: Hjalmar Pölhö

text: Vuonna 1936 Haukivuoren Puutavara Oy osti konkurssipesältä Hankasalmen rautatieaseman lähellä sijainneen Hankasalmen sahan. Sahan yhteydessä ollut tiilitehdas lopetettiin 1937 mutta muuten sahan toiminta jatkui parhaimmillaan 2 400 standardin vuosituotannolla.


title: Hjalmar Pölhö

text: Hankasalmen saha myytiin 1946 Valtion rautateille ja muut Haukivuoren Puutavara Oy:n osat hankki 1950 Oy Waldhof Ab, joka oli siirtynyt sodan jälkeen Neuvostoliiton haltuun saksalaisomistuksen takia. Hjalmar Pölhön perikunta myi kesällä 1970 vaikeuksissa olleen Otavan Saha Oy:n Keskusosuusliike OTK:n tytäryhtiölle Sotka Oy:lle.


title: Hjalmar Pölhö

text: Pölhö sai vuonna 1949 kauppaneuvoksen arvonimen. Hän lahjoitti varoja Turun yliopistolle, Suomen Huollolle, Suomen Kulttuurirahastolle, Suomalaiselle Liikesivistysrahastolle ja partiotoimintaan.


title: Castiglione della Pescaia

text: Castiglione della Pescaia on kunta Italiassa Toscanan alueella olevassa Grosseton maakunnassa. Se sijaitsee Tyrrhenanmeren rannikolla Maremman alueella.


title: Castiglione della Pescaia

text: Castiglione della Pescaia on suosittu merenrantalomakohde, jossa on pitkät uimarannat ja huvivenesatama. Kaupungin näkymää hallitsee suuri keskiaikainen linnoitus, "Mura di Castiglione della Pescaia".


title: Pedro Sánchez

text: Pedro Sánchez Pérez-Castejón (s. 29. helmikuuta 1972 Madrid, Espanja) on espanjalainen ekonomisti ja poliitikko. Hän on Espanjan pääministeri 1. kesäkuuta 2018 alkaen.


title: Pedro Sánchez

text: Sánchez on suorittanut kauppatieteiden loppututkinnon Madridin Complutense-yliopistossa (Real Centro Universitario María Cristina de El Escorial) ja tohtorin tutkinnon Camilo José Cela -korkeakoulussa (Universidad Camilo José Cela).


title: Pedro Sánchez

text: Sánchez valittiin Espanjan sosialistisen työväenpuolueen (PSOE) pääsihteeriksi vuonna 2014. Sánchez ilmoitti eroavansa puolueen johdosta 1. lokakuuta 2016 puolueen sisäisten ristiriitojen takia.


title: Pedro Sánchez

text: Sánchez valittiin uudestaan puolueen pääsihteeriksi vaalissa, joka pidettiin 21. toukokuuta 2017. Sosialistisen työväenpuolueen puoluekokous nimitti Sánchezin virallisesti virkaan puoluekokouksessa 17.–18. kesäkuuta 2017.


title: Pedro Sánchez

text: Ennen poliitikon uraansa Pedro Sánchez toimi kaksi vuotta neuvonantajana Euroopan parlamentissa. Vuonna 1999 hän oli YK:n korkean edustajan neuvonantajien päällikkö Bosniassa. Hän oli viisi vuotta Madridin kaupunginvaltuuston jäsen. Hän on toiminut professorina Universidad Camilo José Cela -korkeakoulussa.


title: Pedro Sánchez

text: Sánchez on naimisissa Begoña Gómezin kanssa. Heillä on kaksi lasta.


title: Luettelo YK:n pakkausnumeroista 1201–1300

text: Alla on esitetty YK:n asettamat kemikaalien sekä teollisten valmisteiden pakkaus- ja kuljetusmerkinnät aineille, joiden YK-numerot ovat 1201–1300.


title: Baran piirikunta

text: Baran piirikunta () on yksi Nepalin 75 piirikunnasta. Se sijaitsee Nepalin Keskisen kehitysalueen Narayanin vyöhykkeellä.


title: Baran piirikunta

text: Baran piirikuntaa rajaa etelässä Intian Biharin osavaltio. Lännessä naapurina on Parsan, pohjoisessa Makwanpurin ja idässä Rautahatin piirikunta.


title: Baran piirikunta

text: Parsan piirikunnassa asui vuonna 2011 yhteensä 687 707 ihmistä (559 135 as. vuonna 2001). Piirikunnan pinta-ala on 1 190 neliökilometriä ja väestötiheys 578 as./km. Hallinnollinen keskus on Kalaiya (42 826 as., 2011), joka sijaitsee linnuntietä noin 80 kilometriä Kathmandusta etelälounaaseen. Vuonna 2014 piirikuntaan perustettuja kaupunkeja ovat Gadimai (Gadhimai), Nijgadh Kohalbi, Mahagadhimai ja Simaraungadh.


title: Baran piirikunta

text: Baran piirikunnassa virtaa monia jokia. Piirikunnassa puhutaan useita kieliä. Historiallinen Simraungarh kuuluu piirikuntaan; se on maataloustuotannostaan kuuluisaa seutua. Seudun asukkaat kasvattavat kaloja, vehnää, maissia, vihanneksia kuten kaalia, tomaattia, banaania, punajuurta, erilaisia kurpitsoja, porkkanaa, vihreää ja punaista chiliä, korianteria, kurkkua ja perunaa.


title: Baran piirikunta

text: Luonnonmaantieteellisesti piirikunta ryhmitellään yleensä Nepalin keskiseen alankoon (Terai) kuuluvaksi. Tarkemmassa jaottelussa piirikunnasta 86,6 % sisällytetään alavampaan trooppiseen ja 13,4 % ylempään trooppiseen ilmastovyöhykkeeseen.


title: Onnen hohteessa

text: Onnen hohteessa on huhtikuussa 2011 ilmestynyt Yön single, jonka nimikappale on yksi myöhemmin syksyllä julkaistun "Kiitos ja kunnia – 30v. juhlakokoelma" -albumin uusista lauluista. Yön version lisäksi mukana on kappaleen tekijöiden Mikko Karjalaisen ja Antti Kleemolan esittämä demoversio. Single nousi Suomen viralliselle listalle kahden viikon ajaksi ja oli korkeimmillaan sijalla 13.


title: Junkers Ju 288

text: Junkers Ju 288 on saksalainen Junkersin valmistama nopea pitkän kantaman pommituskone, joka teki ensilentonsa 29. lokakuuta 1940. Se ei saapunut varsinaisesti tuotantoon, sillä sitä valmistettiin vain 22 yksilöä. Ju 288:aa edelsivät Junkers Ju 88, ja siihen pohjautunut Ju 188. Koska Ju 288 oli jokseenkin epäonnistunut Messerschmitt Me 210:n tavoin, se ei onnistunut saavuttamaan laajamittaista palveluskäyttöä. Ju 288:n heikko kohta oli epäluotettava moottorien konstruktio. Moottoriratkaisu oli vastaava Heinkel He 177:n "Greif" kanssa. 21 000 kilogramman enimmäismassalla koneen pommikuormaksi tuli 3 000 kilogrammaa. Kantama oli juuri strategisuuteen riittävä 2 700 kilometriä. Konetyypin seuraaja oli Junkers Ju 388.


title: Kun nuoruus katoaa

text: Kun nuoruus katoaa on elokuussa 2011 ilmestynyt Yön single, joka on yksi myöhemmin syyskuussa julkaistun "Kiitos ja kunnia – 30v. juhlakokoelman" uusista kappaleista. Se on yhtyeen ensimmäinen pelkästään digitaalisessa muodossa myyntiin tullut single. Jussi Hakulinen on kuvaillut sitä henkilökohtaisimmaksi koskaan tekemäkseen lauluksi.


title: Tällaisina aikoina

text: Tällaisina aikoina on lokakuussa 2011 ilmestynyt Yön single, joka on yksi aikaisemmin syyskuussa julkaistun "Kiitos ja kunnia – 30v. juhlakokoelman" uusista kappaleista. Se tuli myyntiin pelkästään digitaalisessa muodossa.


title: Simo Skinnari

text: Simo Skinnari on Itä-Suomen yliopiston kasvatustieteen professori. Hänen tutkimusalojaan ovat kasvatusfilosofia, arvot sekä ihmiskäsitykset ja autenttiset oppimisympäristöt. Hän on tutkinut myös steinerpedagogiikkaa.


title: Anni Ahlakorpi

text: Anni Ahlakorpi (s. 14. elokuuta 1986) on utsjokelainen opiskelija, joka valittiin toukokuussa 2015 Vasemmistonuorten puheenjohtajaksi Li Anderssonin seuraajaksi. Ahlakorpi toimi Vasemmistonuorten toisena varapuheenjohtajana ennen valintaansa puheenjohtajaksi. Hän on Utsjoen kunnanvaltuuston valtuutettu.


title: Anni Ahlakorpi

text: Ahlakorpi oli Vasemmistoliiton ehdokas vuoden 2015 eduskuntavaaleissa Lapin vaalipiirissä. Hän sai 372 ääntä ja jäi valitsematta.


title: HMS Najaden (1834)

text: HMS Najaden oli Ruotsin laivaston vuonna 1834 vesillelaskettu korvetti, joka teki palvelusaikanaan useita pitkiä purjehduksia. Pisimmällä purjehduksellaan alus kävi aina Länsi-Intiassa ja ruotsalaisten hallinnoimassa Saint Barthélemyssä.


title: HMS Najaden (1834)

text: Alus tilattiin Karlskronan laivastontelakalta ja se laskettiin vesille 8. marraskuuta 1834.


title: HMS Najaden (1834)

text: Alus teki ensimmäisen pitkän purjehduksensa vuosina 1837-1838 yhdessä fregatti "HMS Josephinen" kanssa. Seuraavalle Folke Magnus af Puken johtamalle purjehdukselleen alus lähti 19. lokakuuta 1839 Karlskronasta. Matkattuaan Itämerta Helsingöriin ja Göteborgiin alus jatkoi matkaansa Madeiralle. Atlantin ylitettyään alus saapui Länsi-Intiaan Saint Barthélemyyn 28. joulukuuta. Kotimatkalle alus lähti 19. tammikuuta 1840. Se vieraili Martiniquelle, Venezuelassa ja Yhdysvaltoissa New Yorkissa ennen Atlantin ylitystä. Alus saapui Karlskronaan 20. toukokuuta. Kolmannelle Claes Samuel Annerstedtin johtamalle matkalleen alus lähti Karlskronasta 13. syyskuuta 1842. Alus vieraili ennen Atlantin ylitystä Kööpenhaminassa ja Lissabonissa. Se vieraili Uruguayssa Montevideossa ja Brasiliassa Rio de Janeirossa ja Salvadorissa ennen Länsi-Intiaan lähtöään. Alus vieraili vielä Barbadosilla ennen saapumistaan Saint Barthélemyyn 21. maaliskuuta 1843. Alus lähti kotimatkalle 16. huhtikuuta vieraillen Portsmouthissa ja Känsössä ennen saapumistaan Karlskronaan 19. heinäkuuta.


title: HMS Najaden (1834)

text: Axel Fredrik Palanderin johtama purjehdus alkoi 21. syyskuuta 1847 Karlskronasta. Alus vieraili Madeiralla ennen Atlantin ylitystä Montevideoon Uruguayhin. Alus vieraili Bahiassa Brasiliassa ennen saapumistaan Saint Barthélemyyn 2. maaliskuuta 1848. Alus lähti 13. huhtikuuta paluumatkalle ja se saapui Karlskronaan 16. kesäkuuta vierailtuaan Fayalissa Azoreilla.


title: HMS Najaden (1834)

text: Johan Lilliehök af Fårdalan johdolla alus lähti 26. syyskuuta 1849 Karlskronasta merelle. Alus vieraili Kööpenhaminassa, josta se jatkoi Bahiaan. Alus vieraili Pernambucossa ja Martiniquella ennen saapumistaan Saint Barthélemyyn 10. helmikuuta 1850. Alus lähti paluumatkalle 3. maaliskuuta vieraillen Neitsytsaarten Saint Thomasilla ja Martiniquella Fort Royalissa sekä Havannassa Kuubassa. Alus jatkoi matkaansa Yhdysvaltoihin vieraillen New Yorkissa, Nashonissa ja Bostonissa ennen Atlantin ylitystä. Alusa saapui Göteborgiin 3. heinäkuuta vierailtuaan Plymouthissa.


title: HMS Najaden (1834)

text:
Otto Améenin johtama purjehdus alkoi Karlskronasta 25. syyskuuta 1852 ja alus vieraili Marstrandissa 17. lokakuuta ennen saapumistaan Yarmouthiin 6. marraskuuta. Alus jatkoi 10. marraskuuta matkaansa Gibraltarille, jonne se saapui 4. joulukuuta. Gibraltarilta alus jatkoi 15. joulukuuta matkaansa Välimerelle ohittaen Matapanin niemen ja saapuen Kreikkaan Milosiin 13. tammikuuta 1853 ja edelleen Pireukseen 17. tammikuuta. Alus vieraili paluumatkalla Maltalla ennen saapumistaan Gibraltarille, mistä se jatkoi Cadiziin, jonne saapui 8. huhtikuuta. Alus jatkoi 21. huhtikuuta matkaansa Brestiin, jonne se saapui 13. toukokuuta. Alus saapui Karlskronaan 24. heinäkuuta.
Alus oli palveluksessa vuoteen 1874.


title: The Ballad of the Sad Café

text: The Ballad of the Sad Café on vuonna 1991 ensi-iltansa saanut näyttelijä Simon Callow’n ohjaama brittiläis-yhdysvaltalainen draamakomediaelokuva, jonka pääosissa ovat Vanessa Redgrave, Keith Carradine ja Cork Hubbert. Elokuva on Simon Callow’n ensimmäinen ja toistaiseksi ainoa ohjaustyö. "The Ballad of the Sad Café" perustuu Edward Albeen näytelmään "Balladi surullisesta kahvilasta" (1963) ja sitä kautta myös Carson McCullersin pienoisromaaniin "Surullisen kahvilan balladi" (1951). Michael Hirst sovitti elokuvan käsikirjoituksen näytelmän pohjalta. Ismail Merchant oli elokuvan tuottajana. "The Ballad of the Sad Café" sai maailmanensi-iltansa Berliinin elokuvajuhlilla, jossa se oli kilpailemassa Kultaisesta karhusta.


title: The Ballad of the Sad Café

text:
"The Ballad of the Sad Café" sijoittuu 1930-luvun Georgian pikkukaupunkiin, jota dominoi yksinäinen mutta vahva matriarkka neiti Amelia Evans (Vanessa Redgrave). Hän on eristäytynyt kahvilaansa, joka toimii myös sekatavarakauppana. Kyseisestä kahvilasta ja sekatavarakaupasta tulee kaupungin kulttuurin ja musiikin keskus, josta itsessään tulee neiti Amelian aseman symboli. Neiti Amelian hyväntahtoista ”itsevaltiutta” uhkaa hänen kyttyräselkäisen Lymon-serkkunsa (Cork Hubbert) ja entisen aviomiehensä, rikollisen Marvin Macyn (Keith Carradine) saapuminen. Neiti Amelia ei pysty poistamaan tätä uhkaa edes omalla auktoriteetillaan, joten hänen on hoidettava asia jollakin muulla tapaa.
Alkuperäinen Carson McCullersin pienoisromaani "Surullisen kahvilan balladi" ilmestyi vuonna 1951. McCullersin pienoisromaanin pohjalta Edward Albee sovitti näytelmän "Balladi surullisesta kahvilasta", joka sai ensi-iltansa Broadwayn Martin Beckin teatterissa 30. lokakuuta 1963. Näytelmää esitettiin 123 kertaa, ja sen viimeinen esitys esitettiin 15. helmikuuta 1964. Näytelmä sai kuusi Tony-ehdokkuutta, muun muassa parhaan näytelmän Tony-ehdokkuuden.


title: The Ballad of the Sad Café

text: Tuottaja Ismail Merchantin inspiraatio elokuvahankkeesta tuli jo vuonna 1972, kun hänen ystävänsä Anthony Korner antoi hänelle Carson McCullersin pienoisromaanin luettavaksi. Merchant vaikuttui siitä, mutta tiedustellessaan pienoisromaanin oikeuksista, hän sai tietää niiden olevan Broadway-näytelmän sovittajan, Edward Albeen, omistuksessa. Hän myös sai selville, että pienoisromaanin ja näytelmän oikeudet oli yhdistetty. Edward Albee oli vuosien ajan odottanut rahoitusta joltakin elokuvasta kiinnostuneelta Hollywood-elokuvayhtiöltä. Vuonna 1988 Merchant osti pienoisromaanin ja näytelmän oikeudet elokuvaa varten. Merchant keskusteli elokuvahankkeesta Vanessa Redgraven kanssa. Redgrave oli ihastunut pienoisromaaniin ja kiinnostunut ottamaan haastavan neiti Amelia Evansin roolin vastaan. Sam Shepard oli alun perin ollut Marvin Macyn rooliin kiinnitettynä, mutta hänet korvasi Keith Carradine.


title: The Ballad of the Sad Café

text: Elokuvahanke sai lopulta hankittua 3,5 miljoonan dollarin rahoituksen. "The Ballad of the Sad Cafén" kuvaukset alkoivat 21. kesäkuuta 1990. "The Ballad of the Sad Café" kuvattiin Technicolor-elokuvausmenetelmällä Texasissa, jossa elokuvan kuvauspaikkoina olivat Austinin ja Seguinin kaupungit. Elokuvan kuvaukset saatiin päätökseen 18. elokuuta 1990. Elokuvan tuotantoyhtiöinä olivat Channel Four Films, Merchant Ivory Productions ja Angelika Films, joka vastasi myös elokuvan levityksestä.


title: The Ballad of the Sad Café

text: "The Ballad of the Sad Café" sai ensi-iltansa Saksan Berliinin elokuvajuhlilla helmikuussa 1991. Elokuvan Yhdysvaltain ensi-ilta oli New Yorkissa uusien ohjaajien ja elokuvien elokuvajuhlilla 28. maaliskuuta 1991. Ison-Britannian ensi-ilta oli 3. toukokuuta 1991. "The Ballad of the Sad Café" tuotti Yhdysvalloissa 184 890 dollarin lipputulot.


title: The Ballad of the Sad Café

text: "The Ballad of the Sad Café" on saanut elokuvakriitikoilta ajan kanssa lähinnä myönteistä palautetta, mutta ilmestyessään elokuva sai sekalaiset arvostelut. Rotten Tomatoes -sivuston mukaan 67% kriitikoista on antanut elokuvalle positiivisen arvosanan 6,1/10 keskiarvolla. Keräys perustuu kuuteen arviointiin. "The Ballad of the Sad Café" julkaistiin Yhdysvalloissa ensi kerran VHS:nä 17. kesäkuuta 1992 ja DVD:nä 20. marraskuuta 2001. Elokuva on julkaistu DVD:nä myös vuosina 2004 ja 2005.


title: HMS Carlskrona (1841)

text: HMS Carlskrona oli Ruotsin laivaston vuonna 1841 vesillelaskettu korvetti.


title: HMS Carlskrona (1841)

text: Alus tilattiin Karlskronan laivastontelakalta ja se laskettiin vesille 13. elokuuta 1841.


title: HMS Carlskrona (1841)

text: Alus lähti Eric Gustaf af Klintin alaisuudessa Karlskronasta 6. elokuuta 1845 Kööpenhaminan, Brestin ja Gibraltarille ja edelleen Tenerifalle. Alus ylitti Atlantin vieraillen Argentiinassa Buenos Airesissa, Uruguayn Montevideossa ja Brasilian Rio de Janeirossa ennen saapumistaan Saint Barthélemyyn. Alus lähti paluumatkalle vieraillen Kuuban Havannassa, mistä se jatkoi matkaansa 30. huhtikuuta 1846. Vain hetken purjehdittuaan alus kaatui ja upposi vieden mukanaan lähes koko 131 hengen miehistön. Ainoastaan seitsemäntoista henkeä pelastui ainoaan vesille laskettuun pelastusveneeseen, josta amerikkalainen parkki "Swan" pelasti eloonjääneet 3. toukokuuta.


Luettelo Ruotsin merivoimien vartioveneistä listaa Ruotsin merivoimissa palvelleet vartioveneet.


Luettelo Ruotsin merivoimien ilmatyynyaluksista listaa Ruotsin merivoimien käytössä olleet ilmatyynyalukset.


title: Merimies Gibraltarista

text: Merimies Gibraltarista () on vuonna 1967 ensi-iltansa saanut Tony Richardsonin ohjaama brittiläinen romanttinen draamaelokuva, jonka pääosissa ovat Jeanne Moreau, Ian Bannen ja Vanessa Redgrave. "Merimies Gibraltarista" kertoo salaperäisestä naisesta, joka etsii merimiestä, jonka hän oli tuntenut vuosia sitten.


title: Merimies Gibraltarista

text: "Merimies Gibraltarista" perustuu Marguerite Durasin romaaniin "Le marin de Gibraltar" (1952), jonka pohjalta Richardson, Christopher Isherwood ja Don Magner sovittivat elokuvan käsikirjoituksen. Elokuvan tuottajina olivat Neil Hartley ja Oscar Lewenstein. Elokuvaa kuvattiin Italiassa, Kreikassa, Egyptissä ja Etiopiassa. Woodfall Film Productions oli elokuvan tuotantoyhtiönä.


title: Merimies Gibraltarista

text: "Merimies Gibraltarista" sai ensi-iltansa Yhdysvaltain New Yorkissa 24. huhtikuuta 1967. Ison-Britannian ensi-ilta oli 21. heinäkuuta 1967 ja Suomen 29. syyskuuta 1967. Elokuvan teatterilevityksestä vastasivat Lopert Pictures Corporation Yhdysvalloissa ja United Artists Corporation Isossa-Britanniassa. Elokuva sai kaksi Bafta-ehdokkuutta parhaasta brittiläisen mustavalkoelokuvan kuvauksesta (Raoul Coutard) ja parhaasta brittiläisen mustavalkoelokuvan puvustuksesta (Jocelyn Rickards), vaikka se sai heikon vastaanoton elokuvakriitikoilta ja lippuluukuilla.


title: Luovutetut

text: Luovutetut: Suomen ihmisluovutukset Gestapolle on Elina Sanan vuonna 2003 ilmestynyt teos, jonka on julkaissut WSOY. Teos herätti ilmestyttyään runsaasti huomiota.


title: Nesin kalliopiirrosalue

text: Nesin kalliopiirrosalue sijaitsee Hinnøyan saaren Nesin niemimaalla Lødingenin kunnassa Norjassa. Alueelta tunnetaan neljä mesoliittiseen kivikauteen ajoitettua kalliopiirroskohdetta. Ne tunnetaan nimillä Fjellvik, Jo Sarsakubben ja Nes Fort.


title: Nesin kalliopiirrosalue

text: Norjassa vallitsee melko suuri yksimielisyys, että useimmat kalliopiirrokset on piirretty, kun kallio sijaitsi merenrannalla. Jääkauden jälkeisen maankohoamisen vuoksi nykyinen ranta on kauempana piirroksista.


title: Nesin kalliopiirrosalue

text: Kalliopiirroksia on tehty hiomalla kallion pintaa tai hakkaamalla pinta rikki. Hiotut piirrokset sijaitsevat yleensä entisessä ulkosaaristossa lähellä toisiaan, kun taas hakatut piirrokset sijaitsevat sisäsaaristossa. Hiotut piirrokset sijaitsevat yleensä korkealta merenpinnasta, minkä vuoksi niitä pidetään vanhimpina piirroksina. Nesin niemimaan neljä kohdetta ovat lähes samalla korkeudella. Korkeuden ja maankohoamisen mukaan ne on ajoitettu väljästi 9370−8630 eaa. eli ne ajoitetaan mesoliittiselle kivikaudelle. Nes Fortin piirroskentistä itäinen on 50 metriä ja läntinen 55 metriä merenpinnan yläpuolella (mpy) ja Jo Sarsaklubben ja Fjellvika 50−55 metriä mpy.


title: Nesin kalliopiirrosalue

text: Yleensä kivikauden kalliopiirrokset ovat pieniä, mutta hiotut, ja siten myös varhaiset, kalliopiirrokset ovat kooltaan suuria. Ne on piirretty loivalle silokalliolle niin, että niitä voi katsella kaukaa. Koska seudun kasvillisuus on säilynyt vuosituhansia entisellään, voidaan eräät piirrokset nähdä nykyäänkin rannanpuoleisilta kallioilta käsin. Kohteen vieressä seistessä suurta piirrosta voi olla vaikea hahmottaa ja näin voi nähdä vain muutaman kuvion kerrallaan. Sen sijaan kauempaa katsoen näkyvät kaikki kuviot yhdellä kertaa.


title: Nesin kalliopiirrosalue

text: Jan Magnus Gjerde esittää, että kuviot on ollut tarkoitus nähdä mereltä. Hän on testannut ajatustaan tarkastelemalla kuvioita helikopterista. Helikopteri lensi mesoliittisen kauden merenpinnan tasolla, ja Gjerde erotti kuviot jopa 100−300 metrin etäisyydeltä. Kun lentokorkeutta alennettiin, eivät kuviot erottuneet vinolta kalliolta enää yhtä selkeästi. Kivikaudella kuviot olivat tuoreina ja vaaleina paljon näkyvämpiä.


title: Nesin kalliopiirrosalue

text: Fjellvikan piirroskenttä on länteen jyrkästi aukeava silokallio, joka on 10×13 metriä alaltaan. Piirroskenttä näkyy selvästi Kanstadfjordenin vuonolle. Piirrokset on tehty hiomalla kallion pinta kiiltäväksi. Vaikka kalliolla olisi ollut muitakin piirtämiseen soveltuvia kohtia, ei niistä ole löydetty piirroksia.


title: Nesin kalliopiirrosalue

text: Piirroksia on löydetty neljä, jotka erottuvat kallion pinnasta huonosti. Ne esittävät todennäköisesti kahta pyöriäistä, hirveä ja karhua. Kuviot ovat kooltaan hieman eläimen luonnollista kokoa pienempiä ja ne on kuvattu naturalistisesti piirtämällä näkyviin eläimen ääriviivat. Kuvioiden mitat ovat 130×71 cm (pyöriäinen), 164×73 cm (pyöriäinen), 171×135 cm (karhu) ja 155×66 cm (hirvi, hirven pää). Hirvenpää ja peura on piirretty toistensa päälle.


title: Nesin kalliopiirrosalue

text: Fjellvikan piirroskenttä sijaitsee 50 metriä mpy ja sen mukaan ajoitus on 9400 BP eli 8730−8630 eaa.


title: Nesin kalliopiirrosalue

text: Jo Sarsaklubben sijaitsee puoli kilometriä Fjellvikan eteläpuolella muinaisessa merenrannassa olevan pyöreän niemen eteläpuolella olevassa suojaisessa pikkulahdessa. Kohteen piirrokset on tehty kahteen eri paikkaan, joita kutsutaan piirroskentiksi. Pääkenttä sijaitsee pienen mäen edessä noin 20 metriä lounaaseen sen ohi juoksevasta Brennelvan purosta. Toinen kenttä sijaitsee siitä seitsemän metriä etelään ja neljä metriä alempana.


title: Nesin kalliopiirrosalue

text: Pääkentässä on suuri sarvellinen peura, jonka mitat ovat 1,60×1,80 metriä. Se on piirretty kallion pintaan hiomalla. Peuran yläpuolelle on piirretty kala, joka on kooltaan 0,70×0,20 metriä. Näiden lähellä on erisuuntaisia viivoja. Joinakin vuosina on havaittu heikosti erottuva hirvi, mutta varmuutta sen mitoista ei ole. Peura on piirroksista selvästi näkyvin kuvio ja se erottuu helikopterista vielä noin 300 metrin etäisyydeltä.


title: Nesin kalliopiirrosalue

text: Jo Sarsaklubben sijaitsee 55 metriä mpy ja se ajoitetaan siksi 9700 BP eli 9250−9185 eaa.


title: Nesin kalliopiirrosalue

text: Nes Fortin piirrokset sijaitsevat noin 4 kilometriä edellisistä etelään, muinaisessa merenrannassa niemenkärjen ja sen edessä olevan saaren suojassa. Läntisen kentän ainoa piirros esittää suurta hirveä. Hirvellä on kaksi korvaa, pitkä kaula ja sen pää on kääntynyt itään. Pään yläpuoli peittyy sammaleeseen, joten mahdollisia sarvia ei ole havaittu. Etujalat näkyvät selvästi, mutta selkäviiva on heikko ja muutenkin hirvi on vain osittain nähtävissä.


title: Nesin kalliopiirrosalue

text: Läntinen kuvio sijaitsee 55 metriä mpy ja sen ajoitus on 9700 BP eli 9250−9185 eaa.


title: Nesin kalliopiirrosalue

text: Noin 150 metriä itään Nes Fortin läntisestä kentästä sijaitsee yksi piirroskuvio. Piirros on piirretty hiomalla pienelle silokalliolle ja se esittää noin metrin pituista peuraeläintä. Sen takaosa on muodoltaan varsin realistinen, mutta pään muoto on esitetty kömpelösti. Myös tämä eläin on kääntynyt katsomaan itään.


title: Nesin kalliopiirrosalue

text: Muinaisen merenrannan edessä olleesta saaresta on löydetty mesoliittinen asuinpaikka. Voi olla, että piirrokset ja asuinpaikka ovat samanaikaisia. Myös itäinen kuvio sijaitsee 50 metriä mpy ja sen ajoitus on läntisen kuvion kanssa sama.


title: Saari rakkauden

text: Saari rakkauden on Arto Nuotion sooloalbumi, joka ilmestyi syksyllä 1991.


title: Trifenyyliarsiini

text: Trifenyyliarsiini (CHAs) on orgaanisiin arseeniyhdisteisiin kuuluva yhdiste. Ainetta käytetään orgaanisen kemian synteeseissä ja ligandina metallien kompleksiyhdisteissä.


title: Trifenyyliarsiini

text: Huoneenlämpötilassa trifenyyliarsiini on valkoista kiteistä ainetta. Yhdiste on ilukenematon veteen ja liukenee vain hieman etanoliin. Paremmin se liukenee dietyylieetteriin, tetrahydrofuraaniin, asetonitriiliin tai bentseeniin. Trifenyyliarsiinireagoi hapettimien kanssa muodostaen trifenyyliarsiinioksidia. Yhdiste reagoi myös halogeenien kanssa muodostaen halogenoituja johdannaisia. Trifenyyliarsiini on nukleofiilinen ja reagoi elektrofiilien kuten alkyylihalogenidien kanssa muodostaen trifenyylialkyyliarsoniumsuoloja. Arsoniumsuolat reagoivat vahvojen emästen kanssa muodostaen arsoniumylidejä. Yhdiste on Lewis-happo ja muodostaa komplekseja siirtymämetalleja erityisesti metallien ollessa alhaisella hapetusluvulla.


title: Trifenyyliarsiini

text: Trifenyyliarsiinia valmistetaan tyypillisimmin modifioidulla Wurtz–Fittig-reaktiolla, jossa arseenitrikloridi reagoi bromi- tai klooribentseenin kanssa metallisen natriumin läsnä ollessa. Liuottimena reaktiossa käytetään bentseeniä. Yhdistettä voidaan tuottaa myös fenyylimagnesiumbromidin ja arseenitrikloridin välisellä reaktiolla.


title: Trifenyyliarsiini

text: Trifenyyliarsiinia voidaan käyttää trifenyylifosfiinin sijasta Wittig-reaktioissa ja ligandina muun muassa Suzuki- ja Stille-kytkennöissä. Se on myös hyödyllinen reagenssi valmistettaessa kiraalisia epoksideja alkeeneista. Yhdisteen sykloheksaaniliuosta voidaan käyttää myös palladiumin uuttamiseen ja palladiumpitoisuuden määrittämiseen spektrofotometrisesti.


title: How About You

text: How About You (myös How About You...) on vuonna 2007 ensi-iltansa saanut Anthony Byrnen ohjaama irlantilainen draamakomediaelokuva, jonka pääosissa ovat Vanessa Redgrave, Imelda Staunton, Brenda Fricker, Hayley Atwell ja Joss Ackland. "How About You" perustuu Maeve Binchyn novelliin "The Hard Core" (myös julkaistu nimellä "How About You"), joka on julkaistu Binchyn novellikokoelmassa "" (1996). Novellin pohjalta Jean Pasley sovitti elokuvan käsikirjoituksen. Noel Pearson oli elokuvan tuottajana.


title: How About You

text:
"How About You" kertoo nuoresta Ellie-nimisestä naisesta, joka jätetään hoitamaan isosisarensa pyörittämää iäkkäiden asuntolaa joulunajaksi. Suurin osa asukkaista on lähtenyt viettämään joulua perheidensä kanssa lukuun ottamatta neljää asukasta, jotka tunnetaan nimellä ”Kovat”. Heidän käytöksensä aiheuttaa paljon ongelmia, jotka saattavat aiheuttaa asuntolan sulkemisen.
"How About You" kuvattiin yhdeksän miljoonan dollarin budjetilla loka-joulukuun välisenä aikana vuonna 2006. Elokuva kuvattiin Irlannin Wicklow’n kreivikunnassa ja Isoon-Britanniaan kuuluvan Pohjois-Irlannin Rostrevorin kylässä. "How About You" omistettiin Alice Petersonin roolia näyttelevälle Joan O’Haralle, joka kuoli sydäntautiin 76-vuotiaana 23. heinäkuuta 2007 ennen elokuvan ensi-iltaa.


title: How About You

text: "How About You" sai ensi-iltansa Ranskan Dinardin brittiläiselokuvien elokuvajuhlilla 4. lokakuuta 2007. Irlannin ensi-ilta oli Dublinissa 7. marraskuuta 2007, ja maanlaajuiseen teatterilevitykseen elokuva pääsi Irlannissa 16. marraskuuta 2007. Yhdysvalloissa elokuva kiersi elokuvajuhlia tammi-lokakuussa 2008. Elokuvan ensi-ilta oli ollut Yhdysvalloissa Palm Springsin elokuvajuhlilla 11. tammikuuta 2008. Elokuva pääsi Yhdysvalloissa rajoitettuun teatterilevitykseen 14. marraskuuta 2008. Strand Releasing vastasi elokuvan teatterilevityksestä Yhdysvalloissa. Elokuva tuotti maailmanlaajuisesti 754 184 dollarin lipputulot.


title: How About You

text: "How About You" on saanut elokuvakriitikoilta lähinnä myönteisiä arvosteluja. Rotten Tomatoes -sivuston mukaan 67% kriitikoista on antanut "How About Youlle" positiivisen arvosanan 5,9/10 keskiarvolla. Keräys perustuu 24 arviointiin. Metacritic-sivuston mukaan yhdentoista arvostelun perusteella elokuva on saanut 50 pistettä sadasta mahdollisesta. "How About You" julkaistiin DVD:nä Yhdysvalloissa 21. huhtikuuta 2009.


title: Ronald Graafland

text: Ronald Graafland (s. 30. huhtikuuta 1979 Rotterdam) on alankomaalainen jalkapalloilija, joka edustaa Alankomaiden pääsarjassa pelaavaa Feyenoordia. Pelipaikaltaan hän on maalivahti.


title: Mitchell te Vrede

text: Mitchell te Vrede (s. 7. elokuuta 1991 Amstelveen) on alankomaalainen jalkapalloilija, joka edustaa Bolusporia. Pelipaikaltaan hän on hyökkääjä.


title: Mitchell te Vrede

text: Te Vrede teki ensiesiintymisensä Eredivisiessä 5. elokuuta 2011, kun hänen edustamansa Excelsior hävisi Feyenoordille kotonaan 0–2. Hän pelasi kaudella 2011–2012 yhteensä 19 pääsarjaottelua. Kauden jälkeen te Vrede siirtyi Feyenoordiin.


title: Mitchell te Vrede

text: Elokuussa 2015 hän teki kahden vuoden sopimuksen lisättynä yhden vuoden optiolla SC Heerenveenin kanssa. Tammikuussa 2017 hän teki yhden ja puolen vuoden sopimuksen Bolusporin kanssa.


title: Mitchell te Vrede

text: 1. huhtikuuta 2009 hän teki debyyttinsä alle 18-vuotiaiden maajoukkuessa Turkkia vastaan.


title: Hey Mama (David Guettan kappale)

text: Hey Mama on ranskalaisen DJ-tuottaja David Guettan maaliskuussa 2015 julkaistu kappale hänen kuudennelta, Listen-studioalbumilta. Kappaleella vierailevat Nicki Minaj, Bebe Rexha ja Afrojack.


title: Kuismanen Competition

text: Kuismanen Competition on turkulainen rata-autoilun kilpatalli. Tallin omistaja Pertti Kuismanen ajaa tallinsa väreissä kilpaa Keski-Euroopan ratasarjoissa.


title: Kuismanen Competition

text: Aiempina vuosina tallin kalustoon on kuulunut kaksi Audia, Ford GT sekä nykyinen Chrysler Viper GTS-R. Talli osallistui vuonna 2010 FIA GT1 World Championship sarjaan Chevrolet Corvette C6.R -autolla.


title: Kuismanen Competition

text: Kuismasen lisäksi tallissa ovat ajaneet muun muassa seuraavat kuljettajat:


title: Kuismanen Competition

text: Kuismanen Competition on saavuttanut muun muassa seuraavat mestaruudet


title: Gideon Mantell

text: Gideon Algernon Mantell FRS (3. helmikuuta 1790 – 10. marraskuuta 1852) oli englantilainen gynekologi, geologi ja paleontologi. Mantell oli myös jäsen "Fellow of the Royal Society" -tiedejärjestössä. Hänen kuuluisimpia saavutuksiaan oli rekonstruoida "Iguanodon"-hirmuliskon malli fossiilijäännöksistä. Mantell tutki fossiileja vuodesta 1822, jolloin hän sattui löytämään Iguanodon-hirmuliskon fosiloituneita hampaita ja myöhemmin melkein koko luurangon. Myös Mantellin tutkimustyö Etelä-Englannin liitukauden aikaisissa maakerrostumissa oli uraauurtavaa.


title: HMS Iris (1908)

text: HMS Iris (runkonumerot 39 ja V39) oli Ruotsin laivaston Plejad-luokan torpedovene, joka luokiteltiin myöhemmin yhteysalukseksi.


title: HMS Iris (1908)

text: Alus tilattiin Götaverken AB:lta. Alus laskettiin vesille 31. lokakuuta 1908 ja se liitettiin laivastoon 1909.


title: HMS Iris (1908)

text: Alus luokiteltiin 1928 yhteysveneeksi runkonumerolla V39, jolloin sen torpedoaseistus korvattiin miinanraivauskalustolla. Alus poistettiin palveluksesta 13. kesäkuuta 1947 ja se myytiin 1958 romutettavaksi.


title: HMS Thetis (1908)

text: HMS Thetis (runkonumerot 40 ja V40) oli Ruotsin laivaston Plejad-luokan torpedovene, joka luokiteltiin myöhemmin yhteysalukseksi.


title: HMS Thetis (1908)

text: Alus tilattiin Götaverken AB:lta. Alus laskettiin vesille 19. syyskuuta 1908 ja se liitettiin laivastoon toukokuussa 1909.


title: HMS Thetis (1908)

text: Alus luokiteltiin 1928 yhteysveneeksi runkonumerolla V40, jolloin sen torpedoaseistus korvattiin miinanraivauskalustolla. Alus poistettiin palveluksesta 13. kesäkuuta 1947 ja se muutettiin moottoritorpedoveneosaston harjoitustorpedoiden pelastusalukseksi Gålöhön ja sen jälkeen sitä käytettiin maalialuksena. Se myytiin 1958 romutettavaksi.


title: HMS Castor (1909)

text: HMS Castor (runkonumerot 51 ja V51) oli Ruotsin laivaston Plejad-luokan torpedovene, joka luokiteltiin myöhemmin yhteysalukseksi.


title: HMS Castor (1909)

text: Alus tilattiin Karlskronan laivastontelakalta. Alus laskettiin vesille 24. huhtikuuta 1909 ja se liitettiin laivastoon 29. syyskuuta.


title: HMS Castor (1909)

text: Alus luokiteltiin 1928 yhteysveneeksi runkonumerolla V51, jolloin sen torpedoaseistus korvattiin miinanraivauskalustolla. Alus poistettiin palveluksesta 13. helmikuuta 1940 ja se myytiin 1947 romutettavaksi.


title: HMS Pollux (1909)

text: HMS Pollux (runkonumerot 52 ja V52) oli Ruotsin laivaston Plejad-luokan torpedovene, joka luokiteltiin myöhemmin yhteysalukseksi.


title: HMS Pollux (1909)

text: Alus tilattiin Karlskronan laivastontelakalta. Alus laskettiin vesille 3. toukokuuta 1909 ja se liitettiin laivastoon 10. syyskuuta.


title: HMS Pollux (1909)

text: Alus luokiteltiin 1928 yhteysveneeksi runkonumerolla V52, jolloin sen torpedoaseistus korvattiin miinanraivauskalustolla. Alus poistettiin palveluksesta 18. lokakuuta 1940 ja se myytiin 1947 romutettavaksi.


title: HMS Spica (1908)

text: HMS Spica (runkonumerot 41 ja V41) oli Ruotsin laivaston Plejad-luokan torpedovene, joka luokiteltiin myöhemmin yhteysalukseksi.


title: HMS Spica (1908)

text: Alus tilattiin Tukholmasta Bergsunds Mekaniska verkstads AB:lta. Alus laskettiin vesille 22. lokakuuta 1908 ja se liitettiin laivastoon 22. joulukuuta.


title: HMS Spica (1908)

text: Alus luokiteltiin 1928 yhteysveneeksi runkonumerolla V41, jolloin sen torpedoaseistus korvattiin miinanraivauskalustolla. Alus poistettiin palveluksesta 13. kesäkuuta 1947 ja se myytiin 1951 romutettavaksi.


title: HMS Astrea (1908)

text: HMS Astrea (runkonumerot 42 ja V42) oli Ruotsin laivaston Plejad-luokan torpedovene, joka luokiteltiin myöhemmin yhteysalukseksi.


title: HMS Astrea (1908)

text: Alus tilattiin Tukholmasta Bergsunds Mekaniska verkstads AB:lta. Alus laskettiin vesille 1. lokakuuta 1908 ja se liitettiin laivastoon 29. toukokuuta 1909.


title: HMS Astrea (1908)

text: Alus luokiteltiin 1928 yhteysveneeksi runkonumerolla V42, jolloin sen torpedoaseistus korvattiin miinanraivauskalustolla. Alus poistettiin palveluksesta 13. kesäkuuta 1947 ja se upotettiin 1953 maalilaivana.


title: HMS Vega (1910)

text: HMS Vega (runkonumerot 53 ja V53) oli Ruotsin laivaston Plejad-luokan torpedovene, joka luokiteltiin myöhemmin yhteysalukseksi.


title: HMS Vega (1910)

text: Alus tilattiin Karlskronan laivastontelakalta. Alus laskettiin vesille 17. marraskuuta 1910 ja se liitettiin laivastoon 1911.


title: HMS Vega (1910)

text: Alus luokiteltiin 1928 yhteysveneeksi runkonumerolla V53, jolloin sen torpedoaseistus korvattiin miinanraivauskalustolla. Alus poistettiin palveluksesta 30. joulukuuta 1941 ja se myytiin 1945 romutettavaksi.


title: HMS Vesta (1910)

text: HMS Vesta (runkonumerot 54 ja V54) oli Ruotsin laivaston Plejad-luokan torpedovene, joka luokiteltiin myöhemmin yhteysalukseksi.


title: HMS Vesta (1910)

text: Alus tilattiin Karlskronan laivastontelakalta. Alus laskettiin vesille 24. marraskuuta 1910 ja se liitettiin laivastoon 1911.


title: HMS Vesta (1910)

text: Alus luokiteltiin 1928 yhteysveneeksi runkonumerolla V54, jolloin sen torpedoaseistus korvattiin miinanraivauskalustolla. Alus poistettiin palveluksesta 30. joulukuuta 1941 ja se myytiin 1947 romutettavaksi.


title: HMS Komet (1896)

text: HMS Komet (runkonumero vuodesta 1916 alkaen V20) oli Ruotsin laivaston Komet-luokan torpedovene, joka luokiteltiin myöhemmin yhteysalukseksi.


title: HMS Komet (1896)

text: Alus tilattiin Saksasta Elbingistä F. Schichau GmbH:n telakalta. Alus laskettiin vesille 4. kesäkuuta 1896 ja se liitettiin laivastoon 12. elokuuta.


title: HMS Komet (1896)

text: Alus luokiteltiin 1916 yhteysveneeksi runkonumerolla V20, jolloin sen torpedoaseistus korvattiin miinanraivauskalustolla. Lisäksi sen muu aseistus vähennettiin kahteen 37 millimetrin tykkiin. Alus makasi ankkurissa vuodesta 1922 ja se poistettiin palveluksesta 15. tammikuuta 1926.


title: HMS Blixt (1898)

text: HMS Blixt (runkonumero vuodesta 1921 alkaen V27) oli Ruotsin laivaston Komet-luokan torpedovene, joka luokiteltiin myöhemmin yhteysalukseksi.


title: HMS Blixt (1898)

text: Alus tilattiin Karlskronan laivastontelakalta. Alus laskettiin vesille 26. heinäkuuta 1898 ja se liitettiin laivastoon joulukuussa.


title: HMS Blixt (1898)

text: Alus luokiteltiin 1921 yhteysveneeksi runkonumerolla V27, jolloin sen torpedoaseistus korvattiin miinanraivauskalustolla. Se palveli pääosan toista maailmansotaa Malmöhön sijoitetussa laivasto-osastossa ja sotatoimien päätyttyä alus sijoitettiin merisotakouluun koululaivaksi. Alus poistettiin palveluksesta 13. kesäkuuta 1947.


title: Sven van Beek

text: Sven van Beek (s. 28. heinäkuuta 1994 Gouda) on alankomaalainen jalkapalloilija, joka edustaa Alankomaiden pääsarjassa pelaavaa Feyenoordia. Pelipaikaltaan hän on keskuspuolustaja.


title: Sven van Beek

text: Van Beek teki ensiesiintymisensä Eredivisiessä 18. elokuuta 2013, kun Feyenoord hävisi Ajaxille vieraissa 1–2. Hän pelasi kaudella 2013–2014 yhteensä kymmenen sarjaottelua. Kaudella 2014–2015 van Beek edusti Feyenoordia 31 sarja- ja kahdessa pudotuspeliottelussa.


title: HMS Meteor (1898)

text: HMS Meteor (runkonumero vuodesta 1921 alkaen V28) oli Ruotsin laivaston Komet-luokan torpedovene, joka luokiteltiin myöhemmin yhteysalukseksi.


title: HMS Meteor (1898)

text: Alus tilattiin Karlskronan laivastontelakalta. Alus laskettiin vesille 28. syyskuuta 1898 ja se liitettiin laivastoon joulukuussa 1899.


title: HMS Meteor (1898)

text: Alus luokiteltiin 1921 yhteysveneeksi runkonumerolla V28, jolloin sen torpedoaseistus korvattiin miinanraivauskalustolla. Se palveli pääosan toista maailmansotaa Malmöhön sijoitetussa laivasto-osastossa. Alus poistettiin palveluksesta 13. kesäkuuta 1947.


title: HMS Orion (1903)

text: HMS Orion (runkonumero vuodesta 1921 alkaen V35) oli Ruotsin laivaston Komet-luokan torpedovene, joka luokiteltiin myöhemmin yhteysalukseksi.


title: HMS Orion (1903)

text: Alus tilattiin Bergsunds Mekaniska Verkstads AB:lta. Alus laskettiin vesille 5. syyskuuta 1903 ja se liitettiin laivastoon 8. marraskuuta.


title: HMS Orion (1903)

text: Alus luokiteltiin 1921 yhteysveneeksi runkonumerolla V35, jolloin sen torpedoaseistus korvattiin miinanraivauskalustolla. Se palveli pääosan toista maailmansotaa Malmöhön sijoitetussa laivasto-osastossa ja sen päätyttyä merisotakoulussa koululaivana. Alus poistettiin palveluksesta 13. kesäkuuta 1947.


title: Marek Ďaloga

text: Marek Ďaloga (s. 10. maaliskuuta 1989 Zvolen, Tšekkoslovakia) on slovakialainen jääkiekkopuolustaja, joka pelaa Ruotsin SHL-liigan Mora IK:ssa. Elite Prospects -sivston Ulf Anderssonin mukaan isokokoisen Ďalogan vahvuuksiin kuuluu monipuolisuus, laitaväännöt, viivapelaaminen ja laukaus.


title: Marek Ďaloga

text: Ďaloga on HKm Zvolenin kasvatti. Hän debytoi seuran miesten Extraliga-joukkueessa 17-vuotiaana kaudella 2006–2007, jolloin Ďaloga pelasi siellä kaksi runkosarja- ja viisi playoff-ottelua tehden yhden syöttöpisteen. Hän vietti suurimman osan kaudestaan kuitenkin sarjatasoa alempana 1. ligan HC Detvassa. Kauden 2007–2008 runkosarjan Ďaloga vietti kokonaan Slovakian alle 20-vuotiaiden maajoukkueen HK Orange 20:n mukana ja hän voitti joukkueen sisäisen tehotilaston lukemalla +31. Pudotuspeleihin Ďaloga palasi Zvolenin paitaan. Kaikkiaan hänen Extraligan tulokaskatensa toi 30 runkosarja- ja kuudessa playoff-ottelussa tehot 2+2=4. Myös alkukauden 2008–2009 hän vietti pääasiassa HK Orangessa.


title: Marek Ďaloga

text: Kesken kauden 2009–2010 Ďaloga siirtyi Zvolenista Extraligan nousijajoukkue HK Spišská Nová Vesin riveihin. Joukkue putosi kuitenkin kauden päätteeksi takaisin 1. ligaan. Ďaloga palasi kaudeksi 2010–2011 Zvoleniin, jossa hän teki Slovakian Extraligan yhden kauden piste-ennätyksensä tehoilla 4+18=22, joilla Ďaloga sijoittui liigan puolustajien pistepörssissä kymmenenneksi.


title: Marek Ďaloga

text: Kaudeksi 2012–2013 Ďaloga siirtyi kaksivuotisella sopimuksella Tšekin Extraligan HC Pardubiceen. Kaudeksi 2014–2015 hän oli siirtymässä KHL-joukkue Lev Prahaan, mutta joukkueen jättäydyttyä liigasta kokonaan talousongelmien vuoksi Ďaloga siirtyi jatkamaan Extraliga-uraansa HC Sparta Prahaan. Kaudeksi 2015–2016 hän siirtyi kaksivuotisella sopimuksella KHL-joukkue Ak Bars Kazaniin. Ďaloga kuitenkin joutui jättämään joukkueen ensimmäisen sopimuskautensa jälkeen. Hän siirtyi kaudeksi 2016–2017 vuoden mittaisella sopimuksella KHL:n slovakialaisjoukkue HC Slovan Bratislavan riveihin.


title: Marek Ďaloga

text: Ďaloga siirtyi kaudeksi 2017–2018 jatkamaan KHL-uraansa kiinalaisen Kunlun Red Starin joukkueeseen. Vuoden 2018 vaihteessa hän palasi kuitenkin loppukauden sopimuksella Tšekin Extraligan HC Sparta Prahaan. Kaudeksi 2018–2019 Ďaloga siirtyi vuoden mittaisella sopimuksella Ruotsin SHL-liigan Mora IK:hon.


title: Marek Ďaloga

text: Ďaloga edusti Slovakiaa Pyeongchangin olympiakisoissa 2018. Hän pelasi myös MM-kilpailuissa vuosina 2013, 2014, 2015 ja 2018. Ďaloga valittiin vuoden 2014 turnauksessa joukkueensa yhdeksi kolmesta parhaasta pelaajasta. Hänet palkittiin alkulohkossa Ruotsia vastaan pelatun ottelun päätteeksi Slovakian joukkueen ottelun parhaana pelaajana. Samassa turnauksessa Ďaloga teki ensimmäisen A-maajoukkuemaalinsa 17. toukokuuta 2014 alkulohkossa Italiaa vastaan. Hän sai Slovakian 4–1-voittoon päättyneessä ottelussa myös syöttöpisteen Marek Viedenskýn tekemään voittomaaliin. Vuoden 2015 turnauksessa Ďaloga palkittiin puolestaan Norjaa vastaan pelatun ottelun päätteeksi joukkueensa ottelun parhaana pelaajana. Yhteensä hän on pelannut 77 A-maaottelua tehopistein 7+10=17.


title: Marek Ďaloga

text: Ďaloga pelasi myös alle 20-vuotiaiden MM-kilpailuissa vuosina 2008 ja 2009 sekä alle 18-vuotiaiden MM-kilpailuissa vuonna 2007. Hän pelasi myös World U-17 Hockey Challengessa vuonna 2005 ja World Junior A Challengessa vuonna 2006.


title: Bionicle-maailma

text: Tämä on luettelo Lego Group -yhtiön Bionicle -toimintafiguurisarjan maailman paikoista.


title: Bionicle-maailma

text: Bara Magna on aavikon planeetta, jossa elää seitsemän heimoa: Tuli, Vesi, Viidakko, Jää, Kivi, Hiekka ja Rauta. Siellä myös sijaitsi suurkaupunki Atero, jossa pidettiin turnauksia. Planeetta tunnettiin Spherus Magnana, kunnes se hajosi kolmeen osaan. Suurin osa vedestä jäi Aqua Magnaan ja suurin osa kasveista Bota Magnaan. Bara Magna, palasista suurin, koostuu lähinnä aavikosta. Lopulta Bara Magna yhdistyi Aqua Magnan ja Bota Magnan kanssa Spherus Magnaksi.


title: Bionicle-maailma

text:
Aqua Magna oli veden planeetta. Tyrmä, Voya Nui, Mahri Nui ja Mata Nui olivat Matoran-universumiin kuuluvia saaria Aqua Magnan meressä, mutta Voya Nui on palannut takaisin Matoran-universumiin ja Mahri Nui ja Mata Nui ovat tuhoutuneet. Tyrmä on lähtenyt Aqua Magnasta Mata Nui-robotin noustessa ylös. Lopulta Aqua Magna tuhosi Makutan ja Metru Nuin. Pian sen jälkeen koko Matoran-universumi tuhoutui. Lopulta Aqua Magna yhdistyi Bara Magnan ja Bota Magnan kanssa Spherus Magnaksi.
Mata Nuin saari oli nimetty Mata Nuin, Suuren Hengen, mukaan. Se oli paratiisi ennen kuin sinne saapui Makuta, joka petti oman veljensä Mata Nuin. Mata Nuin saari oli Suuren Hengen Naamio. Saari syntyi Suuressa Mullistuksessa. Monet Matoranit asuivat siellä tuhat vuotta. Saari oli nukkuvan Suuren Hengen päällä. Asukkaat pakenivat Metru Nuille Mata Nuin saaren alle. Saari tuhoutui, kun Suuri henki heräsi ja nousi ylös.


title: Bionicle-maailma

text: Bota Magna oli Viidakon planeetta. Lopulta Bota Magna yhdistyi Aqua Magnan ja Bara Magnan kanssa Spherus Magnaksi.


title: Bionicle-maailma

text:
Matoran-universumi on Suuren Hengen sisällä oleva maailma. Metru Nuin yläpuolella oli Mata Nui, Karda Nuille virtasi Aqua Magnan vettä ja Voya Nui oli irronnut Eteläisestä mantereesta. Mata Nuin saari tuhoutui, Voya Nui palasi Eteläiseen mantereeseen ja Karda Nuin Aqua Magnan vesi katosi, kun Suuri henki heräsi ja nousi pystyyn. Makuta valtasi Matoran-universumin ja muuttui Suureksi Hengeksi. Lopulta Aqua Magna tuhosi Makutan ja Metru Nuin. Samalla Matoran-universumi muuttui asuinkelvottomaksi. Asukkaat pakenivat Spherus Magnaan.
Toa Metrut, jotka muuttuivat myöhemmin Turagoiksi, pelastivat Matoranit ja toivat heidät Mata Nuille.Tyrmä on vankila, jonne Botar tuomitsi rikollisia ikiajoiksi. Entiset Matoran-sisällissodan sotalordit, Barrakit, oli tuomittu sinne. Tyrmällä on kerran ollut vanginvartija nimeltä Hydraxon, mutta Takadox tappoi hänet ja Barrakit karkasivat. Hydraxon on kuitenkin saanut uuden elämän. Elämän Naamio muutti Dekarin uudeksi Hydraxoniksi. Myös Brutaka oli tuomittu Tyrmään. Hänet vapautettiin myöhemmin.


title: Bionicle-maailma

text: Karda Nui on mystinen luola, jossa sijaitsee salaisuuksien suo. Luolaa ympyröi kilpi, joten mikään ei voi korjata sen vahinkoja. Salaisuuksien suolla ilma on sakeaa eikä siellä näe eteensä. Ylhäällä ilmassa näkee oikein hyvin. Täällä käydään taistelu universumin kohtalosta. Siellä Makutat ovat muuttaneet monta Av-Matorania Varjo-Matoraniksi. Lopulta Mata Nui heräsi ja Mata Nuin synnyttämät Energiamyrskyt tuhosivat Makutat.


title: Bionicle-maailma

text: Voya Nui oli osa Eteläistä mannerta, mutta irtosi noin tuhat vuotta sitten. Voya Nui ajelehti pitkään irtonaisena. Mahri Nui on irronnut Voya Nuista. Lopulta Voya Nui palasi Eteläiseen mantereeseen, mutta Mahri Nui tuhoutui. Saaren alla sijaitsee Karda Nui.


title: Bionicle-maailma

text: Mahri Nui sijaitsee Voya Nuin alapuolella. Ignikan eli Elämän naamion pudotessa Voya Nuilta se päätyi vedenalaiseen Mahri Nuihin. Mahri Nuin lähellä sijaitsee Tyrmä. Mahri Nui oli ennen osa Voya Nuita, kunnes irtosi ja vajosi veden pohjaan.


title: Bionicle-maailma

text: Paikka, jossa on kuusi aluetta. Siellä asuu Kallohämähäkkejä ja siellä Ekimu ja Makuta vaipuivat uneen.


title: Tipotien sosiaali- ja terveysasema

text: Tipotien sosiaali- ja terveysasema on Tampereen Amurin kaupunginosaan vuonna 2013 avattu monien kaupungin palvelujen keskus. Asemalla toimii useita sosiaali- ja terveyspalveluja: muun muassa terveysasema ja hammashoitola, mielenterveyspalveluja, fysio- ja toimintaterapiapalveluja, lapsiperheiden sosiaaliasema, äitiys- ja lastenneuvola sekä lasten, nuorten ja perheiden yksikkö. Rakennuksen viidennessä kerroksessa on ravintola Vaski. Sitä kutsutaan joskus virheellisesti Pyynikin sosiaali- ja terveysasemaksi.


title: Tipotien sosiaali- ja terveysasema

text: Sosiaali- ja terveysaseman suunnittelusta järjestetyn arkkitehtuurikilpailun voitti turkulainen Sigge Arkkitehdit Oy. Talo on rakennettu jyrkkään Pyynikinharjun rinteeseen niin, että sisäänkäynnit ovat toisen kerroksen ja viidennen kerroksen tasalla. Rakennuksen julkisivu on lasia ja kuparia, katossa on kuparia. Tipotien sosiaali- ja terveysasema sai Tampereen kaupungin Hyvän rakentamisen tunnustuspalkinnon. Rakennus maksoi noin 33 miljoonaa euroa. Rahoitusmallina on leasing.


title: Augustuksen temppeli

text: Augustuksen temppeli latinaksi "templum Divi Augusti" oli ensimmäisen kuolemansa jälkeen jumalaksi korotetun keisarin, Augustuksen temppeli. Se sijaitsi Basilika Julian takana, paikalla missä oli ollut tulevan keisarin kotitalo hänen nuoruusvuosinaan. Temppelin tarkkaa sijaintia eikä sen kokoa tunneta.


title: Augustuksen temppeli

text: Temppelin likimääräinen ulkonäkö tunnetaan roomalaisista rahoista. Se oli rakennettu joonilaiseen tyyliin. Rakennuttajaa ei varmuudella tiedetä, sen oletetaan olleen joko keisari Tiberius tai Augustuksen lesken Livian. Temppelin avajaisjuhlallisuudet pidettiin vuonna 37 keisari Caligulan johdolla. Temppeliä korjattiin vuosina 89 ja 90 sen kärsittyä vaurioita tulipalossa. Uudelleen sitä korjattiin vuonna 150. Viimeinen tunnettu maininta temppelistä on asiakirjassa vuodelta 248. Sen jälkeen se lienee vähitellen raunioitunut ja sen kivet otettu materiaaliksi uusiin rakennuksiin. Paikalla, jossa tempeeli on sijainnut ei ole tehty kaivauksia, joten tietoa mahdollisista jäännöksistä ei ole.


title: HMS Stjerna

text: HMS Stjerna (runkonumero vuodesta 1921 alkaen V29) oli Ruotsin laivaston Komet-luokan torpedovene, joka luokiteltiin myöhemmin yhteysalukseksi.


title: HMS Stjerna

text: Alus tilattiin Karlskronan laivastontelakalta. Alus laskettiin vesille 21. maaliskuuta 1899 ja se liitettiin laivastoon 8. elokuuta.


title: HMS Stjerna

text: Alus luokiteltiin 1921 yhteysveneeksi runkonumerolla V29, jolloin sen torpedoaseistus korvattiin miinanraivauskalustolla. Alus poistettiin palveluksesta 1. heinäkuuta 1937.


title: HMS Sirius (1903)

text: HMS Sirius (runkonumero vuodesta 1921 alkaen V36) oli Ruotsin laivaston Komet-luokan torpedovene, joka luokiteltiin myöhemmin yhteysalukseksi.


title: HMS Sirius (1903)

text: Alus tilattiin Bergsunds Mekaniska Verkstads AB:lta. Alus laskettiin vesille 12. syyskuuta 1903 ja se liitettiin laivastoon 18. marraskuuta.


title: HMS Sirius (1903)

text: Alus luokiteltiin 1921 yhteysveneeksi runkonumerolla V36, jolloin sen torpedoaseistus korvattiin miinanraivauskalustolla. Alus poistettiin palveluksesta 24. heinäkuuta 1942.


title: HMS Kapella

text: HMS Kapella (runkonumero vuodesta 1921 alkaen V37) oli Ruotsin laivaston Komet-luokan torpedovene, joka luokiteltiin myöhemmin yhteysalukseksi.


title: HMS Kapella

text: Alus tilattiin Bergsunds Mekaniska Verkstads AB:lta. Alus laskettiin vesille 14. huhtikuuta 1904 ja se liitettiin laivastoon 19. toukokuuta.


title: HMS Kapella

text: Alus luokiteltiin 1921 yhteysveneeksi runkonumerolla V37, jolloin sen torpedoaseistus korvattiin miinanraivauskalustolla. Alus poistettiin palveluksesta 1. heinäkuuta 1937 ja se upotettiin maalilaivana.


title: HMS Orkan

text: HMS Orkan (runkonumero vuodesta 1921 alkaen V30) oli Ruotsin laivaston Komet-luokan torpedovene, joka luokiteltiin myöhemmin yhteysalukseksi.


title: HMS Orkan

text: Alus tilattiin Karlskronan laivastontelakalta. Alus laskettiin vesille 24. huhtikuuta 1900 ja se liitettiin laivastoon 11. elokuuta.


title: HMS Orkan

text: Alus luokiteltiin 1921 yhteysveneeksi runkonumerolla V30, jolloin sen torpedoaseistus korvattiin miinanraivauskalustolla. Toisessa maailmansodassa alus palveli Malmöhön sijoitetussa laivasto-osastossa. Alus poistettiin palveluksesta 13. kesäkuuta 1947.


title: Ovelta ovelle -myynti

text: Ovelta ovelle -myynti on markkinoinnin muoto, jossa tarjolla olevaa tuotetta kaupataan suoraan kuluttajan kotiovelta. Suomessa vuonna 2000 ovelta ovelle -myynti työllisti yli 8 000 henkilöä.


title: Marina Kaye

text: Marina Kaye, oikealta nimeltään Marina Dalmas (s. 9. helmikuuta 1998 Marseille), on ranskalainen poplaulaja.


title: Marina Kaye

text: Dalmas voitti "La France a un incroyable Talent" -kykykilpailun myötä 100 000 euroa vuonna 2011. Vuonna 2014 hän teki levytyssopimuksen Capitol Recordsin kanssa. Toukokuussa 2014 julkaistiin hänen ensimmäinen EP:nsä "Homeless". Toukokuussa 2015 julkaistiin hänen esikoisstudioalbuminsa "Fearless". Albumi debytoi Ranskan albumilistalla kolmantena.


title: Esino Lario

text: Esino Lario on kunta Pohjois-Italiassa Leccon maakunnassa Lombardian alueella. Vuoden 2013 lopussa kunnassa oli 751 asukasta.


title: Lecania gerlachei

text: Lecania gerlachei on silmäjäkälien sukuun kuuluva jäkälälaji. Lajin sekovarsi on lehtimäinen tai suomumainen, harmaanokranvärisestä harmaanruskeaan ja halkaisijaltaan 3–5 senttimetriä tai jopa suurempi. Lajia kasvaa vain Antarktisella alueella, Etelä-Georgiassa, Bouvet’nsaarella, Eteläisillä Sandwichsaarilla, Eteläisillä Orkneysaarilla, Eteläisillä Shetlandsaarilla ja Antarktiksen niemimaalla. Sen kasvualusta on kallioilla usein lähellä lintuyhteiskuntia.


title: Emmi Viljanen

text: Emmi Viljanen on suomalainen voimanostaja. Hänellä on nimissään 24 voimanoston Suomen ennätystä. Hän on 14-vuotiaana nostanut kyykystä 73 kilogrammaa, penkkipunnerruksessa 35,5 kilogrammaa ja nostossa 71,5 kilogrammaa. Yhteistulokseksi tulee näin 180 kilogrammaa. Hänen tuloksensa ovat Suomen ennätysiä yhteistuloksessa, välinevoimanostossa ja klassisessa voimanostossa. Tulokset ovat Suomen ennätysiä sekä 17-, 20- että 23-vuotiaiden ikäluokissa.


title: Emmi Viljanen

text: Viljanen edustaa Turengin Sarastusta. Häntä valmentaa hänen isänsä Marko Viljanen.


title: Monterotondo

text: Monterotondo on kunta Italiassa Lazion alueella olevassa Rooman metropolikaupungissa. Se sijaitsee noin 23 kilometriä Rooman koillispuolella olevalla kukkulalla, josta on näkymä Tiberjoen laaksoon.


title: Ivar Ulrik Wallenius

text: Ivar Ulrik Wallenius (30. tammikuuta 1793 Akaa – 23. toukokuuta 1874 Helsinki) oli suomalainen orientalisti.


title: Ivar Ulrik Wallenius

text: Walleniuksen vanhemmat olivat Rymättylän kappalainen Johan Wallenius (1758–1829) ja hänen ensimmäinen puolisonsa Anna Lovisa Favorin. Hän kävi Turun katedraalikoulua ja pääsi ylioppilaaksi Turussa 1811. Wallenius valmistui Turun akatemiasta filosofian kandidaatiksi ja maisteriksi 1815. Hänestä tuli riemumaisteri 1869.


title: Ivar Ulrik Wallenius

text: Wallenius toimi Turun akatemian kirjaston ylimääräisenä amanuenssina 1815–1824, arabian kielen dosenttina vuodesta 1817 sekä Turun katedraalikoulun lehtorin luokan venäjänopettajana 1817–1819. Hän oli sitten Turun akatemian ja myöhemmin Aleksanterin yliopiston itämaisen kirjallisuuden apulainen vuodesta 1824 alkaen ja hän toimi ajoittain myös vt. professorina. Wallenius sai virastaan eron täysinpalvelleena 1853. Hän oli myös Painotarkastuskomitean jäsen 1848.


title: Ivar Ulrik Wallenius

text: Wallenius aloitti indologian tutkimuksen Suomessa ja hän opetti ensimmäisenä sanskritin kieltä Aleksanterin yliopistossa. Hän opetti myös armenian kieltä yliopistossa. Wallenius lahjoitti vuonna 1869 8 000 markkaa itämaisten kielten opiskelijoiden apurahoja varten. Wallenius oli vuonna 1850 Georg August Wallinin väitöstilaisuudessa vastaväittäjänä. Walleniuksen oma väitöskirja oli vuosina 1816 ja 1819 julkaistu Koraanin 58. suuran ruotsinkielinen käännös.


title: Mentana

text: Mentana on kunta Italiassa Lazion alueella olevassa Rooman metropolikaupungissa. Se sijaitsee noin 20 kilometriä Roomasta koilliseen.


title: Mentana

text: Antiikin aikaan se tunnettiin nimellä Nomentum.


title: Mentana

text: 3. marraskuuta 1867 Mentanassa käytiin Mentanan taistelu, jossa Garibaldin johtamat joukot ottivat yhteen Kirkkovaltion ja Ranskan joukkoja vastaan. Garibaldin joukot hävisivät taistelun. Nykyään kaupungissa on museo johon on kerätty esineistöä Garibaldista.


title: Saptarin piirikunta

text: Saptarin piirikunta () on yksi Nepalin 75 piirikunnasta. Se sijaitsee Nepalin Itäisen kehitysalueen Sagarmathan vyöhykkeellä. Sirahan piirikuntaa rajaa etelässä Intian Biharin osavaltio. Lännessä naapurina on Sirahan, pohjoisessa Udayapurin ja idässä Sunsarin piirikunta.


title: Saptarin piirikunta

text: Saptarin piirikunnassa asui vuonna 2011 yhteensä 639 284 henkeä (570 282 as. vuonna 2001). Piirikunnan pinta-ala on 1 363 neliökilometriä ja väestötiheys 469 as./km. Hallinnollinen keskus on Rajbiraj (37 738 as., 2011), Vuonna 2014 piirikuntaan perustettuja uusia kaupunkeja olivat: Kanchan Rup, Saptakoshi ja Shambhunath.


title: Saptarin piirikunta

text: Luonnonmaantieteellisesti piirikunta ryhmitellään yleensä Nepalin Itäiseen alankoon (Terai) kuuluvaksi. Tarkemmassa jaottelussa piirikunnasta 94,7 % sisällytetään alavampaan trooppiseen ja 2,4 % ylempään trooppiseen kasvillisuusvyöhykkeeseen sekä 2,9 % vesistöihin kuuluvaksi.


title: Sirahan piirikunta

text: Sirahan piirikunta () on yksi Nepalin 75 piirikunnasta. Se sijaitsee Nepalin Itäisen kehitysalueen Sagarmathan vyöhykkeellä. Sirahan piirikuntaa rajaa etelässä Intian Biharin osavaltio. Lännessä naapurina on Dhanusan, pohjoisessa Udayapurin ja idässä Saptarin piirikunta.


title: Sirahan piirikunta

text: Sirahan piirikunnassa asui vuonna 2011 yhteensä 637 328 henkeä (572 399 as. vuonna 2001). Piirikunnan pinta-ala on 1 188 neliökilometriä ja väestötiheys 536 as./km. Hallinnollinen keskus on Siraha (28 442 as., 2011), vuonna 2011 piirikunnan toinen kaupunki oli Lahan (33 653 as.) Vuonna 2014 piirikuntaan perustettuja uusia kaupunkeja olivat: Mirchaiya ja Golbazar.


title: Sirahan piirikunta

text: Luonnonmaantieteellisesti piirikunta ryhmitellään yleensä Nepalin Itäiseen alankoon (Terai) kuuluvaksi. Tarkemmassa jaottelussa piirikunnasta 90,5 % sisällytetään alavampaan trooppiseen ja 9,5 % ylempään trooppiseen kasvillisuusvyöhykkeeseen.


title: Joel Stein

text: Joel Stein (s. 23. heinäkuuta 1971) on yhdysvaltalainen journalisti.


title: Joel Stein

text: Joel Stein vietti lapsuutensa Edisonissa New Jerseyssä ja opiskeli englantia Stanfordin yliopistossa. Stein on kirjoittanut useisiin yhdysvaltalaisiin sanomalehtiin ja toiminut TIME-aikakauslehden vakituisena journalistina vuosina 1997–2017. lähtien. Steinillä oli TIME-lehdessä vakituinen humoristinen kolumni, "The Awesome Column", jonka lisäksi hän on kirjoittanut lehteen muun muassa 14 kansikuvajuttua.


title: Joel Stein

text: Journalistin uran lisäksi Stein on myös kirjoittanut kirjan "Man Made: A Stupid Quest for Masculinity" (2012) sekä opettanut humoristista kirjoittamista Princetonin yliopistossa. Hän on naimisissa Cassandra Barrin kanssa ja heillä on yksi yhteinen lapsi.


title: Playboy (Ann-Christinen kappale)

text: Playboy on Ann-Christinen kappale, jolla hän edusti Suomea vuoden 1966 Eurovision laulukilpailussa. Tyylilajiltaan kappale on vauhdikas popiskelmä. Kappaleen oli säveltänyt ja sanoittanut Ossi Runne, joka toimi myös kappaleen kapellimestarina, kyseessä oli 22 Suomen euroviisua johtaneen Runteen debyytti euroviisukapellimestarina.


title: Playboy (Ann-Christinen kappale)

text: Kappale sai kilpailussa seitsemän pistettä ja sijoittui jaetulle kymmenennelle sijalle.


title: Liu Dong

text: Liu Dong (s. 24. joulukuuta 1973) on kiinalainen keskimatkojen juoksija.


title: Liu Dong

text: Liu voitti 1 500 metrin maailmanmestaruuden Stuttgartissa 1993 ajalla 4.00,50. Edellisvuonna hän oli voittanut saman matkan nuorten maailmanmestaruuden Soulissa ajalla 4.05,14. Hän sai Itä-Aasian kisoissa hopeaa 1 500 metrillä 1993.


title: Katri Hepolampi

text: Heini Aino Katri Hepolampi (9. elokuuta 1936 Helsinki – 18. toukokuuta 2015 Helsinki) oli suomalainen ravintoloitsija, jonka Helsingin Kalevankadulla sijaitseva ravintola Kosmos on tunnettu taiteilijoiden, kirjailijoiden ja toimittajien suosimana ravintolana. Hän aloitti työnteon ravintolassa 1955 alaikäisenä äitinsä kanssa . Hänet valittiin Stadin Ravintoloitsijaksi 2004.


title: Paris Saint-Germain (käsipallo)

text: Paris Saint-Germain Handball on pariisilaisen Paris Saint-Germain -yleisseuran käsipallojaosto. Sen edustusjoukkue pelaa Ranskan korkeimmalla sarjatasolla LNH Division 1-liigassa. Paris Saint-Germainin käsipallojaosto perustettiin vuonna 1941.


title: The Riddle

text: The Riddle on vuonna 2007 ensi-iltansa saanut Brendan Foleyn ohjaama, tuottama ja käsikirjoittama brittiläinen psykologinen jännityselokuva, jonka pääosissa ovat Vinnie Jones, Derek Jacobi, Vanessa Redgrave, Julie Cox, P. H. Moriarty, Jason Flemyng ja Mel Smith.


title: The Riddle

text: "The Riddle" kuvattiin viiden miljoonan dollarin budjetilla Englannissa, jossa elokuvan kuvauspaikkoina olivat Kentin Sittingbournen kunta ja Lontoon kaupungin Bromleyn, Greenwichin ja Lewishamin hallintoalueet. "The Riddle" ”sai ensi-iltansa” Isossa-Britanniassa 16. syyskuuta 2007, jolloin elokuvan DVD:n sai ilmaiseksi "The Mail on Sunday" -sanomalehden yhteydessä. "The Riddle" -elokuvasta tuli maailman ensimmäinen elokuva, jonka julkaisi DVD:lle kansainvälinen sanomalehti. "The Mail on Sunday" oli ostanut elokuvan Ison-Britannian DVD-julkaisuoikeudet ja levittänyt elokuvaa 2,6 miljoonan kopion verran sanomalehtiensä välissä. Elokuva esitettiin Yhdysvalloissa Austinin elokuvajuhlilla 14. lokakuuta 2007 ja Egyptissä Kairon elokuvajuhlilla 20. marraskuuta 2008. "The Riddle" julkaistiin virallisesti omana DVD-julkaisunaan 19. elokuuta 2008. Suomessa elokuva julkaistiin DVD:nä 18. maaliskuuta 2009.


title: The Riddle

text: Lontoolaisen pubin kellarista löytyy Charles Dickensin julkaisematon käsikirjoitus. Löytö käynnistää tapahtumasarjan, jonka kuluessa ei vältytä ruumiilta. Kuuluisuutta halajava tutkiva journalisti Mike alkaa tutkia murhia yhdessä nuoren naispoliisin ja kummallisen kulkurin kanssa. Murhat ratkeavat kuitenkin vain, jos Dickensin käsikirjoituksessa kuvattu kuolemantapaus selvitetään ensin.


Luettelo Ruotsin merivoimien miinanraivaajista listaa Ruotsin merivoimissa palvelleet miinanraivaajat.


title: VAK

text: VAK Oy on Turun naapurissa Ruskon Vahdolla toimiva raskaan kuljetuskaluston valmistaja. Suomessa VAK on lämpöeristettyjen kuormatilojen ja perävaunujen valmistuksen markkinajohtaja, ja pohjoismaisittain yritys on yksi merkittävimmistä perävaunuvalmistajista.


title: VAK

text: Tuotemerkki tunnetaan hyvin Ruotsissa, jonne on viety perävaunuja vuodesta 1993. Suomessa kirjainyhdistelmä VAK on jokaiselle tienkäyttäjälle tuttu VAK:n rakentamien rekkojen roiskesuojista.


title: VAK

text: Yrityksellä on oma ovitehdas Lapinlahdella sekä Pohjoismaiden suurin ja nykyaikaisin korielementtitehdas Vahdolla. Vahdolla valmistuvat kuljetuskorit, vaihtokuormatilat, puoliperävaunut, täysperävaunut, erikoisperävaunut, keskiakseliperävaunut, vaihtolavaperävaunut, V-Sliderit, koukkulaitteet, dollyt ja tasonostimet. Vahdon tuotantotiloja laajennettiin vuonna 2016.


title: VAK

text: VAK on panostanut voimakkaasti omaan kattavaan huoltoverkostoon. VAK Huoltopalvelut Oy toimii Vahdon lisäksi Espoossa, Lapinlahdella, Seinäjoella, Jyväskylässä, Tampereella, Oulussa ja Turussa. VAK rakennuti Vantaalle Suomen suurimman raskaan kaluston huoltopisteen, joka valmistui syksyllä 2015.


title: VAK

text: Yrityksen historia alkaa vuodesta 1972, jolloin Lassi Virtanen perusti paikallisia autoilijoita palvelleen Virtasen Autokoritehdas Ky:n. Vuosien varrella yritys on kasvanut yhden miehen verstaasta noin 500 henkeä työllistäväksi konserniksi, ja nimi on muotoutunut Virtasen Autokori Oy:n kautta nykyiseen muotoonsa VAK.


title: VAK

text: VAK Oy on valmistanut myös Postin ja Keskon erikoisperävaunut, joihin voi lastata lavoja ja rullakoita kahteen kerrokseen.


title: HMS Sökaren (47)

text: HMS Sökaren (runkonumerot 16 ja 47) oli Ruotsin laivaston Sökaren-luokan miinanraivaaja.


title: HMS Sökaren (47)

text: Alus tilattiin Motala Verkstadilta. Alus laskettiin vesille 16. elokuuta 1917 ja se liitettiin laivastoon 5. huhtikuuta 1918.


title: HMS Sökaren (47)

text: Alus luokiteltiin 1930-luvulla lautaksi. Alus ajoi karille 3. lokakuuta 1953 Baggensfjärdenissä ja se upposi. Alus poistettiin vielä samana vuonna palveluksesta. Alus myytiin uponneena huhtikuussa 1955. Ostaja nosti ja kunnostia aluksen. Vuonna 1970 alus oli tukkilauttoja hinaamassa nimellä "Renö". Alus myytiin 1976 Ramvikiin Lars Erikssonille, joka nimesi sen "Ramöksi".


title: HMS Sveparen (48)

text: HMS Sveparen (runkonumerot 17 ja 48) oli Ruotsin laivaston Sökaren-luokan miinanraivaaja.


title: HMS Sveparen (48)

text: Alus tilattiin Motala Verkstadilta. Alus laskettiin vesille 19. joulukuuta 1917 ja se liitettiin laivastoon 9. syyskuuta 1918.


title: HMS Sveparen (48)

text: Alus luokiteltiin 1930-luvulla lautaksi Alus poistettiin palveluksesta 1. tammikuuta 1964.


title: HMS Sprängaren (49)

text: HMS Sprängaren (runkonumerot 18 ja 49) oli Ruotsin laivaston Sökaren-luokan miinanraivaaja.


title: HMS Sprängaren (49)

text: Alus tilattiin Motala Verkstadilta. Alus laskettiin vesille 12. kesäkuuta 1918 ja se liitettiin laivastoon 14. marraskuuta.


title: HMS Sprängaren (49)

text: Alus luokiteltiin 1930-luvulla lautaksi Alus poistettiin palveluksesta 1. tammikuuta 1962.


title: Caroline Graham

text: Caroline Graham (17. heinäkuuta 1931 Warwickshire, Britannia) on brittiläinen kirjailija, jonka teossarjaan "Chief Inspector Barnaby" perustuu televisiosarja "Midsomerin murhat".


title: Caroline Graham

text: Graham esiintyy cameoroolissa kirkon penkissä "Midsomerin murhat" -sarjan ensimmäisessä osassa.


title: Arne Sucksdorff

text: Arne Sucksdorff (3. helmikuuta 1917 – 4. toukokuuta 2001 Tukholma) oli ruotsalainen elokuvaohjaaja, jota pidetään yhtenä elokuvahistorian parhaista dokumenttielokuvan tekijöistä. Hänet tunnetaan erityisesti visuaalisesti runollisisista ja upeaa maisemakuvausta sisältävistä luontodokumenteistaan. Hänen elokuviaan ovat muun muassa "Metsien hurjat" ("Pojken i trädet", 1961) ja Oscarilla palkittu lyhytelokuva "Ihmisiä kaupungissa" ("Människor i stad", 1946).


title: Arne Sucksdorff

text: Sucksdorff sai kansainvälistä mainetta erityisesti vuoden 1953 elokuvallaan "Suuri seikkailu" ("Det stora äventyret"), jossa luonnon vuodenaikoja seurataan muun muassa kettupoikueen, maalaistalon ja sen kahden pikkupojan näkökulmasta. Sucksdorff esittää itse tilan isäntää ja hänen oma poikansa toista pojista. Elokuva palkittiin Cannesin ja Berliinin elokuvajuhlilla.


title: Arne Sucksdorff

text: 1960-luvun alussa Sucksdorff muutti Rio de Janeiroon, jossa hän opetti elokuvakoulussa ja jatkoi dokumenttien tekoa. Tältä ajalta on peräisin muun muassa elokuva "Kotini on Copacabana" ("Mitt hem är Copacabana", 1965). Sucksdorffista tuli vanhemmalla iällä kiivas sademetsien tuhoamisen vastustaja.


title: Arne Sucksdorff

text: Sucksdorffin viimeiseksi elokuvaksi jäi vuoden 1971 "Mr. Forbush and the Penguins", jonka pääosia esittivät John Hurt ja Hayley Mills.


title: Lucas Woudenberg

text: Lucas Woudenberg (s. 25. huhtikuuta 1994 Woerden) on alankomaalainen jalkapalloilija, joka edustaa Alankomaiden pääsarjassa pelaavaa Heerenveeniä. Pelipaikaltaan hän on vasen laitapuolustaja.


title: Lucas Woudenberg

text: Woudenberg nostettiin Feyenoordin junioreista edustusjoukkueeseen kesällä 2013. Kaudeksi 2013–2014 hänet lainattiin Excelsioriin. Woudenberg pelasi Excelsiorissa 31 toiseksi korkeimman sarjatason ottelua. Ensiesiintymisensä Eredivisiessä hän teki 1. maaliskuuta 2015, kun Feyenoord pelasi vierasottelussa maalittoman tasapelin Utrechtia vastaan. Woudenberg pelasi kaudella 2014–2015 kaksi pääsarjaottelua.


title: Arsiniini

text: Arsiniini eli arsabentseeni (CHAs) on heterosyklinen aromaattinen yhdiste ja rakenteeltaan pyridiinin ja fosforiinin arseenianalogi.


title: Arsiniini

text: Huoneenlämpötilassa arsiniini on väritön kaasu tai neste, jolla on sipulinkaltainen haju. Se pystytään tislaamaan normaalissa ilmakehässä, mutta reagoi helposti ilman hapen vaikutuksesta muuttuen punaiseksi. Arsiniini on suhteellisen stabiili heikkojen happojen tai emästen aiheuttamaa hydrolyysiä vastaan. Arsabentseenin rakenteessa kaikki sidokset ovat lähes yhtä pitkiä ja NMR-, UV-, fotoelektroni- ja mikroaaltospektroskooppiset tutkimukset ja laskennalliset tutkimukset vahvistavat yhdisteellä olevan aromaattista luonnetta.


title: Arsiniini

text: Arsiniini reagoi pyridiinistä poiketen helposti elektrofiilisella aromaattisella substituutiolla o- ja p-asemiin. Arsiniini on bentseeniin verrattuna noin 1000 kertaa reaktiivisempi. Se reagoi myös erittäin elektrofiilisten alkyynien kuten heksafluori-2-butyynin kanssa Diels–Alder-reaktiolla. Arsiniini muodostaa kompleksiyhdisteitä eräiden siirtymämetallien kanssa.


title: Arsiniini

text: Arsiniinin synteesin ensimmäinen vaihe on 1,4-pentadiyynin reaktio dibutyylistannaanin kanssa ja tuotteena muodostuu 1,1-dibutyylistannasykloheksa-2,5-dieeniä. Tämä syklinen välituote reagoi arseenitrikloridin kanssa muodostaen heterosyklisen arseeniyhdisteen. Tästä yhdisteestä eliminoituu vetykloridia kuumennettaessa tai emäksen kuten DBU:n vaikutuksesta.


title: Venus (elokuva)

text: Venus () on vuonna 2006 ensi-iltansa saanut Roger Michellin ohjaama, Hanif Kureishin käsikirjoittama ja Kevin Loaderin tuottama brittiläinen draamakomediaelokuva, jonka pääosassa on Peter O’Toole. Muissa rooleissa ovat muun muassa Leslie Phillips, Jodie Whittaker, Richard Griffiths ja Vanessa Redgrave. "Venus" kertoo kahden herrasmiehen elämästä, jonka mullistaa huonosti käyttäytyvä sukulaistyttö. O’Toole sai roolisuorituksestaan muun muassa Oscar-, Bafta-, SAG- ja Golden Globe -ehdokkuudet parhaasta miespääosasta.


title: Venus (elokuva)

text:
Maurice ja Ian (Peter O’Toole ja Leslie Phillips) ovat ystävykset ja veteraaninäyttelijöitä. Kaukana takana ovat kulta-ajan vuodet arvostettuina näyttelijöinä ja ihailtuina herrasmiehinä. Nykyään he enimmäkseen istuvat paikallisessa kahvilassa kritisoimassa maailmaa ja valitellen omia vaivojaan. Kun Ianin lapsenlapsi Jessie (Jodie Whittaker) tulee käymään Lontoossa ja pyytää tilapäistä majoitusta, se ei aluksi ole miesten mielestä hyvä ajatus. Mutta Maurice kuitenkin tykästyy nopeasti sivistymättömään ja töykeään tyttöön ja päättää opastaa tälle kuinka ollaan luovia niin Lontoossa kuin elämän myötä- ja vastamäessä. Samalla Jessie saa herätettyä Mauricen oman elämäninnon uuteen kukoistukseen.
Corin Redgraven oli alun perin tarkoitus näytellä elokuvassa, mutta hänen terveysongelmiensa takia hänet korvattiin toisella näyttelijällä. "Venus" oli Jodie Whittakerin ensimmäinen elokuva ja yksi ensimmäisistä näyttelijäntöistä.


title: Venus (elokuva)

text: "Venus" kuvattiin Englannissa loppuvuodesta 2005. Elokuvan kuvauspaikkoina Lontoossa olivat Camdenin, Westminsterin, Islingtonin, Haringeyn ja Ealingin kaupunginosat. Ealingissä elokuvaa kuvattiin Ealing studioilla. Elokuvaa kuvattiin myös Kentin Whitstablessa ja Oxfordshiren Henley-on-Thamesissa. "Venuksen" budjettina oli kolme miljoonaa puntaa. Miramax, Film4 Productions, UK Film Council ja Free Range Films olivat elokuvan tuotantoyhtiöinä.


title: Venus (elokuva)

text: "Venus" sai ensi-iltansa Yhdysvaltain Coloradossa, Telluriden elokuvajuhlilla 2. syyskuuta 2006. Tämän jälkeen elokuva kiersi monia elokuvajuhlia, kuten Kanadan Toronton elokuvajuhlat, Yhdysvaltain Chicagon elokuvajuhlat, Ison-Britannian Lontoon ja Leedsin elokuvajuhlat ja Espanjan Sevillan ja Gijónin elokuvajuhlat, ennen kuin pääsi rajoitettuun teatterilevitykseen Yhdysvalloissa 21. joulukuuta 2006. Isossa-Britanniassa elokuvan ensi-ilta oli ollut Lontoon elokuvajuhlilla 19. lokakuuta 2006, ja maanlaajuiseen teatterilevitykseen se pääsi kotimaassaan 26. tammikuuta 2007. Yhdysvalloissa elokuva pääsi laajempaan teatterilevitykseen 16. helmikuuta 2007. Tuotantoyhtiönäkin toiminut Miramax vastasi elokuvan levityksestä Yhdysvalloissa. Isossa-Britanniassa elokuvaa levitti Buena Vista Pictures. "Venus" tuotti maailmanlaajuisesti 7 261 490 dollarin lipputulot.


title: Venus (elokuva)

text: "Venus" on saanut erittäin myönteisen vastaanoton elokuvakriitikoilta. Rotten Tomatoes -sivuston mukaan 89% kriitikoista on antanut "Venukselle" positiivisen arvosanan 7,3/10 keskiarvolla. Keräys perustuu 149 arviointiin. 11 247 käyttäjästä 74% on antanut elokuvalle positiivisen arvosanan 3,6/5 keskiarvolla. Metacritic-sivuston mukaan 32 arvostelun perusteella elokuva on saanut 82 pistettä sadasta mahdollisesta. Metacriticin 30 käyttäjää on antanut elokuvalle keskiarvon 7,5/10. Internet Movie Databasen 10 699 käyttäjää on antanut elokuvalle keskiarvon 7,1/10. Miramax julkaisi "Venuksen" DVD:nä 22. toukokuuta 2007. Suomessa elokuva julkaistiin DVD:nä 16. huhtikuuta 2008. Suomessa elokuvan DVD-levityksestä vastasi Future Film.


title: Venus (elokuva)

text: Peter O’Toolen parhaan miespääosan Oscar-ehdokkuus oli hänen kahdeksas ja viimeinen. Kun Forest Whitaker voitti parhaan miespääosan Oscar-palkinnon elokuvasta "The Last King of Scotland" Oscar-gaalassa vuonna 2007, O’Toolen kahdeksan Oscar-ehdokkuutta ilman yhtäkään voittoa rikkoi ennätyksen.


title: De re metallica

text: De re metallica on Georgius Agricolan vuonna 1556 julkaisema latinankielinen kirja kaivostoiminnasta, malmien prosessoimisesta ja puhdistamisesta. Kirja julkaistiin vuosi Agricolan kuoleman jälkeen ja siitä muodostui, varsinkin kansankielisistä käännöksistä, merkittävä kaivostominnan käsikirja pariksi seuraavaksi vuosisadaksi. Kirja oli selkeä esitys kaivostoiminnasta ja sitä tukivat 672 sivua ja 289 puupiirros kuvaa.


title: De re metallica

text: Kirjana "De re metallica" on merkittävä kemian ja kaivosteollisuuden historiankuvaus.


title: De re metallica

text: "De re metallicalla" oli huomattavaa kysyntää. Alla on mainittu Hooverin 1950 painoksessa mainitut painokset. Huhua on myös ranskan- ja espanjankielisistä laitoksista, mutta ne eivät liene koskaan toteutuneen. On myös tiedossa, että sir John Pettus on tavoitellut "De Re metallica"n kääntämistä englanniksi, mutta sekään ei ole toteutunut.


title: Imatran kylpylä

text: Imatran Kylpylä on vuonna 1985 perustettu imatralainen kylpylähotelli, joka sijaitsee Saimaan rannalla Imatran vapaa-aikakeskuksessa.


title: Imatran kylpylä

text: Imatran Kylpylän historia juontaa juurensa 1970-luvulle, jolloin aloitettiin Imatran vapaa-aikakeskuksen suunnittelu. Suunnitelmassa oli varaus alueelle tulevaa Kylpylää varten. Kylpylän omistajataho Etelä-Karjalan Kuntoutumissäätiö perustettiin 16.1.1980. Lomaliitto ry:n silloinen toimitusjohtaja Heikki Ollila valtuutettiin hakemaan säätiön perustamislupaa. Kuvaputkitehdas Finnvalcon konkurssin vauhdittamana Imatran vapaa-aikakeskukseen tulevan kylpylän suunnittelu käynnistyi 1980-luvun alussa. Työttömyyden alentamiseksi valtio halusi tukea hyvää asiaa, ja Valtioneuvoston päätöksellä RAY:n edellytettiin antavan avustusta Imatran liikunta- ja kuntoutuskeskuksen perustamiseen. Avustusta tulikin sitten 47 miljoonan markan investointien rahoittamiseen 37 miljoonaa markkaa. Varsinainen suunnittelu käynnistyi 5.11.1981 ja rakentaminen 1983.


title: Imatran kylpylä

text: Kylpylän rakentamisen aikana oli monia rahoituksellisia ja toiminnallisia ongelmia. Rakentajien vaikeuksia kuvaa urakkasumman korotuksen perusteeksi ilmoitettu ”vuosisadan vaikein lumitalvi”. Myös monet työseisaukset uhkasivat rakentamista. Pääurakoitsijan konkurssi juuri ennen hankkeen valmistumista toi omat ongelmansa. Rakennusaikaista rahoitusta saatiin päärahoittaja Postipankilta, joka lainoitti investointia 13 miljoonalla markalla, kun taas Imatran kaupungin rakentamisrahastoluototus oli 1,5 miljoonaa markkaa. Ammattiyhdistysluottoja saatiin yhteensä kolme miljoonaa markkaa, josta Metalliliiton osuus oli miljoona markkaa.


title: Imatran kylpylä

text: Operatiivisen toiminnan pyörittämiseen perustettavan yhtiön omistus oli alkuperäisissä kaavailuissa Lomaliitto ry. 14.3.1984 hyväksytyn sopimuksen allekirjoituksen jälkeen Lomaliitto ajautui kuitenkin taloudellisiin vaikeuksiin, ja toimitusjohtaja Ollila vapautettiin tehtävistään. Vaikeuksien seurauksena Lomaliiton edustajat ilmoittivat säätiön edustajille 15.12.1984, ettei Lomaliitolla ole edellytyksiä ryhtyä harjoittamaan sopimuksissa mainittua kylpylätoimintaa.


title: Imatran kylpylä

text: Neuvotteluissa saavutettiin lopulta yhteisymmärrys, ja Imatran Kylpylän omistajiksi tulivat Etelä-Karjalan Kuntoutumissäätiö (60 %) ja Lomaliitto ry (40%). Liikkeenhoito-ja hallintopalvelusopimuksen perusteella liikkeenhoidon vastuu oli kuitenkin Lomaliitolla. Imatran Kylpylä Oy:n toiminnan valmistelutyötä johti Savonlinnan Kylpylaitos Oy:n toimitusjohtaja Esa Löppönen. Kylpylän henkilökunta palkattiin asteittain rakentamisen aikana. Imatran kylpylä Oy:n perustava kokous pidettiin 1.3.1985. Toimitusjohtajana aloitti Pentti Mäkinen.


title: Imatran kylpylä

text: Kylpylän ensimmäiset asiakkaat saapuivat 15.4.1985. Viimeisenä yönä ennen avaamista henkilökunta kantoi irtokalusteet paikalleen. Kylpylä Oy on alusta alkaen työllistänyt noin 100–140 henkilöä joko omina työntekijöinä tai ostopalveluhenkilöstönä.


title: Imatran kylpylä

text: Imatran vapaa-aikakeskuksen suunnittelu aloitettiin vuonna 1966, jolloin Imatran kaupunki solmi suunnittelusopimuksen arkkitehti Paavo Tammekannin kanssa. Suunnittelu sisälsi leirintäalueen, sataman, urheilupaikkojen, kalastuksen, liikunta- ja kunnallistekniikan verkostojen ja kylpylän kehittämistä. Vuonna 1981 Imatran Kylpylän rakennuksen pääsuunnittelijaksi valittiin Suunnittelutoimisto Tapio Korpisaari Oy, pääsuunnittelijanaan arkkitehti Seppo Jurvanen. Sisustussuunnittelusta vastasi sisustussunnittelija Vuokko Kantanen. Vuonna 1992 rakennettiin uusi lisärakennus, jossa on squash-kenttiä, kuntosali, liikuntatiloja, toimistoja sekä baari.


title: Imatran kylpylä

text: Kun tilojen laajennuksen suurinvestointi tehtiin vuosina 1999–2001, suunnittelusta vastasi Arkkitehtuuritoimisto Arktes Oy, pääsuunnittelijanaan Paavo Karjalainen. Sisustussuunnittelusta vastasi sisustussuunnittelija Leena Litovuo. Noin 15 miljoonan euron investoinnissa pääpaino oli elämyskylpylällä, uudet ja vanhat osat yhdistävällä kylpyläkadulla ja hotellin laajennuksella. Muutos oli menestys, ja se ajoittui matkailuympäristön kehityksen kannalta hyvään saumaan. Karjalaisen ja Litovuon kanssa toteutettiin myös loma-asuntojen suunnittelu vuonna 2003 sekä ravintola-, allas- ja kokoustilojen laajennus vuosina 2007–2008. Kylpylärakennuksen alkuperäiset hotellihuoneet modernisoitiin vuosina 2004 ja 2013. Suunnittelusta vastasi Arkkitehtuuritoimisto Manninen & Kni, pääsuunnittelijana arkkitehti Eeva Manninen.


title: Imatran kylpylä

text: Kylpylä Taikametsän efektit ja teatterilavastustekniikan on suunnitellut ja rakentanut ElectroWaves Oy


title: Imatran kylpylä

text: Toiminnan alussa kaikki keskittyi kuntoutukseen; majoitus- ja ravintolapalvelut toimivat lähinnä kuntoutuksen aputoimintoina. 1990-luvun vaihteessa tehtiin ensimmäiset uudistusinvestoinnit, joita sitten jatkettiin muutaman vuoden välein vuosina 1994–1996. Vuosikymmenen loppupuolella strategiaa alettiin muuttaa kuntoutumislaitoksesta perhekylpyläksi ja lomakeskukseksi. Muutosvaiheeseen liittyi myös Kylpylä Oy:n toimitusjohtajan vaihdos: Pentti Mäkisen tilalle valittiin Jarmo Ikäheimonen. Tuolloin hotellissa oli 95 kahden hengen hotellihuonetta, pieni kuntosali, liikuntasali, sauna- ja allasosasto, jossa oli 25-metrinen allas, kaksi saunaa ja höyrysauna, tilaussauna ja ravintola. Terveyspalvelutoiminta oli hyvin laajaa ja aktiivista: siihen kuuluivat erilaiset kuntoutushoidot, luennot, kylpylähoidot, kosmetologi ja parturi-kampaamo. Imatran kylpylässä tehtiin erilaisten kuntoutustuotteiden ja kuntoremonttien aktiivista kehittelyä.


title: Imatran kylpylä

text: Vuosina 1992–2000 vapaa-ajantuotteiden ja lomien markkinointi ja kysyntä kuntoutustuotteen rinnalla lisäsi majoittuvien asiakkaiden määrää. Paikallisten yhdistysten ja yritysten kokouskysyntä lisääntyi. Pukuhuone-, kokous- ja ryhmätyötiloja muokattiin ja rakennettiin.


title: Imatran kylpylä

text: 2000-luvun alussa kylpylän viikonloppujen vapaa kapasiteetti haluttiin käyttöön, ja huomattiin, että matkailu olisi luonteva suunta laajentua luontoa mukailevaksi elämyskeskukseksi. Teema haettiin suomalaiseen metsään liittyvästä mytologiasta, ja kylpylän uusi, elämyksellinen teatterilavastettu sauna- ja allasosasto sai nimekseen Taikametsä. Tässä vaihteessa kylpylässä tehtiinkin noin 100 miljoonan markan investoinnit, joihin kuuluivat Taikametsä, hotellisiipi, kokoustiloja, loma-asuntoja ja kylpyläkatu. Ulkomaalaisten asiakkaiden määrä oli kasvanut vuodesta 1997 alkaen merkittävästi, ja vapaa-ajan lomatuotteiden kysyntä jatkoi kasvuaan. Kokoustuotteiden, kylpylähoitojen, erityiskuntoutusryhmien myynnissä nähtiin potentiaalia. Vuosina 2000–2001 rakennettiin uusi hotellisiipi, joka nosti huonemäärän 136 huoneeseen, kylpylän brändiä kohottava Promenadi-katu, Taikametsän allasosasto, uusia kokoustiloja, uusi kahvila ja erillinen à la carte -ravintola. Kylpylän koko aula ja vastaanotto rakennettiin uudestaan sekä sisääntulo uudistettiin.


title: Imatran kylpylä

text: Imatran Kylpylä osti Etelä-Karjalan Messukeskuksessa toimineen Fitnesstoiminnan välineineen vuonna 2004. Imatran Kylpylä operoi Messukeskuksen ravintolatoimintaa vuosina 1996–2000.


title: Imatran kylpylä

text: Vuonna 2004 rakennettiin yksityisen puolen kesken jääneille perustuksille lomakylä, jota laajennettiin vuonna 2008. Lomakylässä on yhteensä 36 loma-asuntoa. Laajennukset jatkuivat vuosina 2006–2008, jolloin uusittiin ravintolamaailma (ravintolat Pistaasi ja Kastanja Nordic Kitchen) ja rakennettiin Keilahalli Bowlville sekä lisää kokoustiloja. Vuosina 2005–2007 tehdyt uudet investoinnit lisäsivät vapaa-ajan asiakkaitten kysyntää merkittävästi: kuntoutus ja vapaa-aika toivat kumpikin n. 50 % liikevaihdosta. Venäläisten asiakkaiden esiinnousu ja agenttikumppanuudet lisäsivät ulkomaalaisia asiakkaita.


title: Imatran kylpylä

text: Vuonna 2007 ravintolatoimintaan panostettiin laajentamalla ravintola- ja keittiötiloja, erityisesti tähdättiin iltaravintolamyyntiin ravintola Tähtitaivaalla ja Aulabaari Helmellä. Uusia sauna- ja pukutiloja rakennettiin kasvavan yleisömäärän vuoksi vuonna 2007. Samana vuonna aloitettiin työterveyshuoltopalveluiden tuottaminen ostamalla Imatran kaupungin työterveystoiminnot. Organisaatio uudistui uusia liiketoimintoja vastaavaksi. Imatran Kylpylä on nykyisin myös YIT Villas & Chalets -lomaverkoston operaattori, ja se markkinoi Imatra Spa Viikko Oy:n kautta loma-asuntojaan viikko-osakkeiksi ollen samalla mukana kansainvälisessä RCI-pistevaihtojärjestelmässä.


title: Imatran kylpylä

text: Lomaliitto ry luopui omistuksestaan Imatran Kylpylä Oy:ssä vuonna 2009, jolloin Etelä-Karjalan kuntoutumissäätiö tuli ainoaksi osakkaaksi. Lomaliitto ajautui konkurssiin loppuvuodesta 2009. Vuodesta 2010 alkaen yhtiön toimitusjohtaja on ollut Hannu Saarinen, ja vuodesta 2015 alkasen varatoimitusjohtaja on ollut Harri Hirvelä.


title: Imatran kylpylä

text:
Etelä-Karjalan Kuntoutumissäätiön hallituksessa on ollut kolme puheenjohtajaa:
Hallituksen varapuheenjohtajina ovat toimineet


title: Määttä (Tuntematon sotilas)

text: Määttä on kuvitteellinen henkilö Väinö Linnan romaanissa "Tuntematon sotilas".


title: Määttä (Tuntematon sotilas)

text: Määttä on kotoisin pohjoisesta. Sotilasarvoltaan Määttä on sotamies. Neljännessä luvussa Määttä eksyy hetkeksi komppaniasta, mutta löytää itse takaisin. Hyökkäysvaiheen aikana Määttä on seisomassa kovennettua muonavarkaudesta Lehdon ja Rahikaisen kanssa. Hyökkäysvaiheen aikana Määttä palkitaan toisen luokan vapaudenmitalilla. Petroskoissa hänet ylennetään korpraaliksi. Lahtisen kaaduttua Määtästä tulee ryhmänjohtaja. Kun konekiväärit perääntymisvaiheessa upotetaan lampeen Määtän ryhmän kivääri on se, joka jätetään komppanialle muistoksi. Määttä ylennetään sodan aikana vielä alikersantiksi. Ennen kaatumistaan Koskela kiittää Määttää sitkeästä konekiväärin kantamisesta. Määttä selviää sodasta haavoittumatta.


title: Määttä (Tuntematon sotilas)

text: Edvin Laineen vuonna 1955 ohjaamassa elokuvassa "Tuntematon sotilas" Määttää näytteli Pentti Siimes. Rauni Mollbergin vuonna 1985 ohjaamassa toisessa filmatisoinnissa hahmoa näytteli Ossi-Ensio Korvuo. Aku Louhimiehen vuonna 2017 ohjaamassa kolmannessa filmatisoinnissa hahmoa näytteli Max Ovaska, jonka esittämä Määttä nähtiin myös elokuvan virallisessa mainosjulisteessa.


title: Eurogrand

text: EuroGrand on Gibraltarilla lisensioitu nettikasinoyritys ja William Hillin tytäryhtiö.


title: Eurogrand

text: Kasino tarjoaa satoja animoituja kasinopelejä, kuten blackjack, ruletti, videopokeri, hedelmäpelit ja internetin raaputusarvat. Lisäksi tarjolla on live-kasino, jossa käyttäjät voivat suoratoistovideon kautta pelata kasinopöydässä, jossa on oikea, ammattimainen kasinojakaja. Sivustolla on myös mobiililaitteille tarkoitettu alusta, joten käyttäjät voivat pelata kasinopelejä mobiililaitteilla.


title: Eurogrand

text: Käyttäjät voivat pelata monella eri valuutalla. EuroGrand-sivusto on saatavilla 12 eri kielellä, joita ovat muun muassa englanti, espanja, ranska, suomi ja saksa.


title: Eurogrand

text: EuroGrandin valikoimassa olevat kasinopelit on kehitellyt ja niitä ylläpitää Playtech Software Limited, joka on Lontoon pörssiin listautunut yritys. Se tarjoaa lisäksi iOS- ja Android-mobiilisovelluksen.